qundao/data-zh-poetry huggingface dataset:
张侍御谪判晋州·其一
作者：严嵩
朝代：明

旧日埋轮使，中朝仰姓名。忽闻迁客诏，独问晋州程。暮雨留看剑，长河对濯缨。浮荣是何物，且慰病身轻。
张侍御谪判晋州·其二
作者：严嵩
朝代：明

圣明恩意厚，谪官亦王畿。莫下杨岐泪，旋看贾传归。城临滹水静，树绕晋山微。怅惜三春晚，风花几片飞。
张子常甫自翰林出督学旋以病告寄赠
作者：严嵩
朝代：明

登朝与子最情亲，院宿郊游事巳陈。暂失凤池官自好，重归山径业犹贫。遍栽松菊疑真隐，且废讴吟惜病身。燕乳蝶飞烟草绿，相思难寄秣陵春。
张氏林亭
作者：严嵩
朝代：明

十载重来笑语亲，水亭山阁几增新。辋川自卜王维宅，锦里谁分杜老邻。岁课园丁收芋栗，日招溪叟坐松筠。却笑阮郎知此路，碧桃花里重迷津。
归次醴陵
作者：严嵩
朝代：明

悠悠驻双骑，翼翼抗前旌。云物媚清旦，山水映孤城。平野楚烟碧，高峰松雪明。客愁浑欲失，巳入故乡程。
彬江罗使君宴别
作者：严嵩
朝代：明

乳洞初旋盖，邮亭复此筵。夜歌临浦月，春赏寄云泉。宾从滁山醉，风流岘水传。所嗟牵远役，安得重延缘。
彰德六言
作者：严嵩
朝代：明

十载乘轺此路，而今扈跸重过。渺渺山围邺郡，飞飞尘涌漳河。
往岁西泉子约予同游衡岳而予不果西泉子独游有诗见怀兹登上封因忆前韵和寄西泉子
作者：严嵩
朝代：明

幸了登山愿，惭输作赋能。自惊疲病力，亦上最高层。境迥知凡隔，神閒卜寿增。西岩清夜月，应照客吟曾。
待曙楼
作者：严嵩
朝代：明

闻钟起振衣，展席坐东扉。松岩微月堕，花林芳露稀。悟澹境方寂，遣俗虑应稀。稍稍晨光集，众禽川上飞。
待月集宗伯凤山邸第
作者：严嵩
朝代：明

风梧翻夕籁，云叶漏轻光。东林初上月，华馆更留觞。寅清欣务简，宴语接宵长。方占德星聚，复咏柚华芳。
待朝鲜使臣宴
作者：严嵩
朝代：明

文轨通函夏，衣冠捧御筵。万方来贡日，四海太平年。湛露承尧酒，薰风被舜弦。滥陪欣颂赏，窃吹仰钧天。御醴传银瓮，宫花剪绛罗。夹衢陈警卫，当席拥笙歌。化洽提封远，恩沾赐宴多。还闻使臣语，东海不扬波。
待朝鲜使臣宴·其一
作者：严嵩
朝代：明

文轨通函夏，衣冠捧御筵。万方来贡日，四海太平年。湛露承尧酒，薰风被舜弦。滥陪欣颂赏，窃吹仰钧天。
待朝鲜使臣宴·其二
作者：严嵩
朝代：明

御醴传银瓮，宫花剪绛罗。夹衢陈警卫，当席拥笙歌。化洽提封远，恩沾赐宴多。还闻使臣语，东海不扬波。
徐侍读别后寄赠
作者：严嵩
朝代：明

行辀望已远，悠悠那复亲。微霜映郊树，斜日暗京尘。身病嗟行役，情真念吐申。惟应梅驿使，频寄薜园春。昔约去同载，君去我留仍。宁知赤骥尾，不得附苍蝇。对酒叹宵月，买棹怯寒冰。忽枉河洲翰，离思渺然增。
徐侍读别后寄赠·其一
作者：严嵩
朝代：明

行辀望已远，悠悠那复亲。微霜映郊树，斜日暗京尘。身病嗟行役，情真念吐申。惟应梅驿使，频寄薜园春。
徐侍读别后寄赠·其二
作者：严嵩
朝代：明

昔约去同载，君去我留仍。宁知赤骥尾，不得附苍蝇。对酒叹宵月，买棹怯寒冰。忽枉河洲翰，离思渺然增。
徐养斋方棠陵偕至喜而有作用王浚川韵
作者：严嵩
朝代：明

江上新传李郭舟，鹤汀凫渚羡清游。谁知今雨来千里，似忆佳期渺十洲。梧竹越山栖綵凤，风云天路引骅骝。相留拟下南州榻，醉里狂歌海月秋。
徐州陈水部萃墨亭留题
作者：严嵩
朝代：明

高浪轩中沸，层楼画里开。浦云千嶂合，漕粟万艘来。墨萃刊亭石，风歌上沛台。树连平野尽，江逐古营回。舐泽烟霞改，桓山松柏哀。莫倚登檈赋，还资理国才。
徐氏东园观梅
作者：严嵩
朝代：明

东阁开筵雪树春，主情花意共清真。似怜标格初经眼，自识芳香久袭人。鸑鷟故移天上种，珊瑚不受世间尘。习池宾客俱名胜，雅尚从知德有邻。
徐氏北楼
作者：严嵩
朝代：明

徐君北檈上，今赋北楼诗。旧赏客频异，狂歌酒莫辞。帘开新月色，菊对晚霜枝。胜地今皇国，休歌王粲词。
得中峰少宰书却寄之
作者：严嵩
朝代：明

越客初逢得起居，夜灯频展八行书。故人沧海身犹健，旧德中朝席尚虚。世事无端还失马，碧山多兴欲焚鱼。谢公自有苍生望，旅逐无能独愧予。
德州董子庙
作者：严嵩
朝代：明

董生读书处，寂寞临高台。门墙窥孔室，编简拾秦灰。业守三馀积，宫存一亩开。墨池春草遍，园木晚禽来。独有贤良策，人称王佐才。
忆钤山寄溪亭明府
作者：严嵩
朝代：明

小径升堂绿桧长，翠屏终日对钤冈。丘园物色闲闲在，朝市风尘事事忙。尚忆琴尊同笑语，最怜风雨发舟航。朝来马上逢乡使，为寄新诗当八行。
思友人
作者：严嵩
朝代：明

衡岳无来雁，江漂有蛰龙。愁边波浪阔，梦觉云山重。定识相逢语，未知同病容。因思遗远道，何处采芙蓉。
怡老园后池集
作者：严嵩
朝代：明

竹径萝烟翠且重，行寻幽洞失前峰。因攀岩下丛生桂，故识云中旧种松。楼台碧水虚相映，车马高门日自容。犹道绿尊欢未尽，别来深院起歌钟。
恩赐麒麟服次俨山陆学士见赠韵
作者：严嵩
朝代：明

宫衣擎出圣恩新，云锦辉裁五色麟。敢以轩裳誇物采，极知鱼水喻君臣。文明有象方呈瑞，和气攸钟本配仁。犬马此身难报称，秪将周嗣咏振振。恩袍草色照人新，组绣惊看一角麟。命服故应旌上德，宠光何意及微臣。驯游自昔徵王瑞，衣被终身荷圣仁。留与南宫传盛事，后来名德价逾振。
恩赐麒麟服次俨山陆学士见赠韵·其一
作者：严嵩
朝代：明

宫衣擎出圣恩新，云锦辉裁五色麟。敢以轩裳誇物采，极知鱼水喻君臣。文明有象方呈瑞，和气攸钟本配仁。犬马此身难报称，秪将周嗣咏振振。
恩赐麒麟服次俨山陆学士见赠韵·其二
作者：严嵩
朝代：明

恩袍草色照人新，组绣惊看一角麟。命服故应旌上德，宠光何意及微臣。驯游自昔徵王瑞，衣被终身荷圣仁。留与南宫传盛事，后来名德价逾振。
恭和圣制中秋思母歌
作者：严嵩
朝代：明

人间此夕逢三五，皓魄堂空初过午。玉宇琼楼景色佳，谁道吾皇心独苦。皇心独苦兮应柰何，对景伤情兮念慈母。慈母当年复且顾，仙升一旦如乖仵。节值中秋可啸歌，黤然昨夜生阴雨。我皇感此重怆悽，欲捧瑶觞共谁语。彷佛如瞻天上容，徘徊尚忆生前语，大孝吾皇真圣子。圣子悬悬望母归，凤辇龙舆日几归。直驾红云谒紫清，紫清阊阖九门通。玉几声音非杳冥，恍然慈训时时聆。秋光春色有代换，圣情痛慕还无终。长歌特制名思母，至言历历流心腑。绚目昭回天地文，仁民致治本亲亲。皇风帝德过尧舜，臣拜稽首歌圣人。
恭和圣制初阅纯德山喜而自得
作者：严嵩
朝代：明

恭览周神寝，回径历羊肠。伊昔著嘉名，兆称天子冈。势连嵩华远，水绕湘流长。蟠互丘峦胜，荣休王气昌。龙藏忽二纪，松柏皆踰墙。上帝悦明德，眷此受命乡。惟盘壮南服，允作万世防。慎固永弗移，山祇告吾皇。钟灵发祯应，天定非人量。河山亘终古，孝德无遗忘。
恭和圣制朝泛舟于金海二首
作者：严嵩
朝代：明

太液波澄晓镜舒，满汀芳露湿红蕖。楼台隐映移天上，草树茏葱带雨馀。云中扶辇来祥凤，蘋际随舟跃锦鱼。此日宸游歌圣藻，应知朝野共欢娱。龙舸中流四望舒，水容波色净仙蕖。红摇锦绣千重里，碧浸玻瓈万顷馀。岩畔青松停瑞鹤，洲前翠荇触游鱼。蓬丘阆苑非人境，万岁千秋奉圣娱。
恭和圣制朝泛舟于金海二首·其一
作者：严嵩
朝代：明

太液波澄晓镜舒，满汀芳露湿红蕖。楼台隐映移天上，草树茏葱带雨馀。云中扶辇来祥凤，蘋际随舟跃锦鱼。此日宸游歌圣藻，应知朝野共欢娱。
恭和圣制朝泛舟于金海二首·其二
作者：严嵩
朝代：明

龙舸中流四望舒，水容波色净仙蕖。红摇锦绣千重里，碧浸玻瓈万顷馀。岩畔青松停瑞鹤，洲前翠荇触游鱼。蓬丘阆苑非人境，万岁千秋奉圣娱。
恭和御题汉江
作者：严嵩
朝代：明

郢州城西流汉江，浮天玉练隐波光。流虹贯渚成皇瑞，飞凤回冈作帝乡。
恭纪恩赐诗 其一 赐玲珑雕花玉带
作者：严嵩
朝代：明

积素含辉雪色明，尚方宝带琢瑶瑛。殿庭赐处皇恩重，光价宁论十五城。
恭纪恩赐诗 其七 赐酒馔瓜果等物中官日给敕免具谢
作者：严嵩
朝代：明

翠瓮分醪出上尊，玉盘传膳给朝飧。甘瓜脆果频频赐，敕遣诸臣免谢恩。
恭纪恩赐诗 其三 赐金嵌宝石斗牛绦环
作者：严嵩
朝代：明

宝环分赐黄金烂，珠颗匀圆石瑰奇。如龙水兽疑腾跃，什袭寻常不敢窥。
恭纪恩赐诗 其九 赐画面扇二十四孝人物
作者：严嵩
朝代：明

宫扇新裁素楮清，丹青仍肖古人形。挥仁要涤寰中暑，劝孝还同座右铭。
恭纪恩赐诗 其二 赐金织蟒服
作者：严嵩
朝代：明

宫恩宣赐蟒衣新，玉带金章并在身。度德自知难称服，遭时深幸得攀鳞。
恭纪恩赐诗 其二十 万寿日赐吃面青磁龙盌盛之
作者：严嵩
朝代：明

仁寿宫中称万寿，仰瞻天表祝华封。旨传赐吃长生面，捧出蟠花御盌龙。
恭纪恩赐诗 其二十 万寿日赐吃面青磁龙碗盛之
作者：严嵩
朝代：明
体裁：七言绝句

仁寿宫中称万寿，仰瞻天表祝华封。旨传赐吃长生面，捧出蟠花御碗龙。
恭纪恩赐诗 其二十一 赐金箱奇南香带
作者：严嵩
朝代：明

奇南作带赤金箱，钩系双螭白玉光。出自昆冈呈宝气，束当朝署散天香。
恭纪恩赐诗 其二十七 赐银八宝亦曰八吉祥锭胜珊瑚犀角珠子名状各异
作者：严嵩
朝代：明

忽惊海藏遗珍贝，见说宫中号吉祥。因是玉皇朝绛阙，天花片片落霓裳。
恭纪恩赐诗 其二十三 赐御用药煮酒一瓶
作者：严嵩
朝代：明

御醴芬香味独珍，一壶宣赐殿头春。功可益元存曲糵，药能祛疾备君臣。
恭纪恩赐诗 其二十九 赐貂鼠煖耳祀玄机夜寒也又谒陵骑从再赐
作者：严嵩
朝代：明

扈跸监祠夕殿中，满衣星露满墀风。春融为我消寒冽，貂帽深恩被紫茸。
恭纪恩赐诗 其二十二 赐独角兽补子
作者：严嵩
朝代：明

兽名独角状犹龙，彩补恩颁组绣工。疑有风雷起鳞甲，擘云翻浪欲腾空。
恭纪恩赐诗 其二十五 赐骞林茶黄精笋尖皆武当山中所产
作者：严嵩
朝代：明

绿茗黄精玉笋罂，远从湘水贡王庭。沾尝一一皆仙品，露乳烟姿孕岳灵。
恭纪恩赐诗 其二十八 赐嘉靖钱撰文赏也
作者：严嵩
朝代：明

新铸青铜嘉靖年，圣恩频给撰文钱。原非万选词林手，满橐持归一赧然。
恭纪恩赐诗 其二十六 赐银豆
作者：严嵩
朝代：明

白金镕铸能为豆，百颗匀圆白雪同。若为种在南山下，乞与民间作岁丰。
恭纪恩赐诗 其二十四 赐御药如意饮五贴谕曰能治百病以八月望日修合
作者：严嵩
朝代：明

按得千金御药方，合时分取桂轮香。圣人一体君臣义，百病祛除保寿康。
恭纪恩赐诗 其五 赐香
作者：严嵩
朝代：明

赐来龙挂御奁香，焚向斋庐坐夜长。人间尘暑俱消尽，身在钧天玉案傍。
恭纪恩赐诗 其八 赐花金筒簪之丁香零苓香草万年松凡三被赐
作者：严嵩
朝代：明

丁香折得宫园馥，苓草移来楚泽春。青爱万年松色好，君恩又见一回新。
恭纪恩赐诗 其六 赐五味汤寝宫垂花帘下饮之
作者：严嵩
朝代：明

中侍高擎五味汤，垂花帘下赐沾尝。如何说得天浆味，喉吻生凉齿颊香。
恭纪恩赐诗 其十 赐菡萏一枝
作者：严嵩
朝代：明

太液浮舟花满池，晓红芳湿露浓时。云锦万丛谁敢折，特荷金筒赐一枝。
恭纪恩赐诗 其十一 赐画扇有木刻海榴罂坠子一罂可寸许穴其腹藏象刻物器一百事工巧异甚
作者：严嵩
朝代：明

燕士刻猴能集棘，艺称工巧古难之。请看扇坠木罂子，百件中藏物物奇。
恭纪恩赐诗 其十七 赐银套杯六小大各异以礼乐射御书数字别之
作者：严嵩
朝代：明

银质金书六字文，酌时随量浅深分。贵同玉瓒藏为宝，德比醇醪饮自醺。
恭纪恩赐诗 其十三 赐睿宗皇帝御书大字八音克谐天光云影于文华殿面授
作者：严嵩
朝代：明

洒翰含春睿墨存，奎光虹彩照乾坤。巳钦典乐虞廷训，还诵真儒喻道言。
恭纪恩赐诗 其十九 赐葫芦画八幅
作者：严嵩
朝代：明

水树烟云列画屏，良工高殿写丹青。内家每爱葫芦样，宝玩时时对宠灵。
恭纪恩赐诗 其十二 赐画面扇水精蝉坠子
作者：严嵩
朝代：明

玄蝉戢羽不闻声，彩扇绦携刻水精。玉露清风俱入手，不知长夏有炎蒸。
恭纪恩赐诗 其十五 赐御制朝泛舟于金海诗一轴
作者：严嵩
朝代：明

锦轴瑶签捧御书，楼船秋日泛龙池。吾君不事横汾乐，为忆慈游转益悲。
恭纪恩赐诗 其十八 赐刻花合香牌子
作者：严嵩
朝代：明

合香牌子黄金缕，佩向衣间蔼异芬。宫中总爱宜男意，花下双孩是刻文。
恭纪恩赐诗 其十六 赐皇祖御注道德经一部
作者：严嵩
朝代：明

道德真文授五千，至人曾忆度关千。金函玉字高皇注，万古神谟日月悬。
恭纪恩赐诗 其十四 赐浑银盘一
作者：严嵩
朝代：明

冰同洁白玉同坚，若比蟾光亦烂然。叮咛莫谩题生菜，元奉琼羞在御筵。
恭纪恩赐诗 其四 喜雨赐饮酒又皇女生赐白金彩币
作者：严嵩
朝代：明

直宿殿庐闻好雨，四郊沾足慰宸心。承恩既醉宫壶酒，逢喜还分御帑金。
恭纪恩赐诗·赐玲珑雕花玉带
作者：严嵩
朝代：明

积素含辉雪色明，尚方宝带琢瑶瑛。殿庭赐处皇恩重，光价宁论十五城。宫恩宣赐蟒衣新，玉带金章并在身。度德自知难称服，遭时深幸得攀鳞。宝环分赐黄金烂，珠颗匀圆石瑰奇。如龙水兽疑腾跃，什袭寻常不敢窥。直宿殿庐闻好雨，四郊沾足慰宸心。承恩既醉宫壶酒，逢喜还分御帑金。赐来龙挂御奁香，焚向斋庐坐夜长。人间尘暑俱消尽，身在钧天玉案傍。中侍高擎五味汤，垂花帘下赐沾尝。如何说得天浆味，喉吻生凉齿颊香。翠瓮分醪出上尊，玉盘传膳给朝飧。甘瓜脆果频频赐，敕遣诸臣免谢恩。丁香折得宫园馥，苓草移来楚泽春。青爱万年松色好，君恩又见一回新。宫扇新裁素楮清，丹青仍肖古人形。挥仁要涤寰中暑，劝孝还同座右铭。太液浮舟花满池，晓红芳湿露浓时。云锦万丛谁敢折，特荷金筒赐一枝。燕士刻猴能集棘，艺称工巧古难之。请看扇坠木罂子，百件中藏物物奇。玄蝉戢羽不闻声，彩扇绦携刻水精。玉露清风俱入手，不知长夏有炎蒸。洒翰含春睿墨存，奎光虹彩照乾坤。巳钦典乐虞廷训，还诵真儒喻道言。冰同洁白玉同坚，若比蟾光亦烂然。叮咛莫谩题生菜，元奉琼羞在御筵。锦轴瑶签捧御书，楼船秋日泛龙池。吾君不事横汾乐，为忆慈游转益悲。道德真文授五千，至人曾忆度关千。金函玉字高皇注，万古神谟日月悬。银质金书六字文，酌时随量浅深分。贵同玉瓒藏为宝，德比醇醪饮自醺。合香牌子黄金缕，佩向衣间蔼异芬。宫中总爱宜男意，花下双孩是刻文。水树烟云列画屏，良工高殿写丹青。内家每爱葫芦样，宝玩时时对宠灵。仁寿宫中称万寿，仰瞻天表祝华封。旨传赐吃长生面，捧出蟠花御盌龙。奇南作带赤金箱，钩系双螭白玉光。出自昆冈呈宝气，束当朝署散天香。兽名独角状犹龙，彩补恩颁组绣工。疑有风雷起鳞甲，擘云翻浪欲腾空。御醴芬香味独珍，一壶宣赐殿头春。功可益元存曲糵，药能祛疾备君臣。按得千金御药方，合时分取桂轮香。圣人一体君臣义，百病祛除保寿康。绿茗黄精玉笋罂，远从湘水贡王庭。沾尝一一皆仙品，露乳烟姿孕岳灵。白金镕铸能为豆，百颗匀圆白雪同。若为种在南山下，乞与民间作岁丰。忽惊海藏遗珍贝，见说宫中号吉祥。因是玉皇朝绛阙，天花片片落霓裳。新铸青铜嘉靖年，圣恩频给撰文钱。原非万选词林手，满橐持归一赧然。扈跸监祠夕殿中，满衣星露满墀风。春融为我消寒冽，貂帽深恩被紫茸。
恭闻驾谒长陵寄呈扈从夏公大宗伯
作者：严嵩
朝代：明

松柏桥陵地，千官扈圣来。骑营丹壑绕，幄殿碧山开。灵雨能随辇，祥风不起埃。驻鞍频赐对，独有礼卿才。园庙崇明祀，君王举旷仪。侍行慈圣喜，宣旨近臣知。霜露玄宫閟，星辰玉座移。百年今父老，驩睹汉旌旗。
恭闻驾谒长陵寄呈扈从夏公大宗伯·其一
作者：严嵩
朝代：明

松柏桥陵地，千官扈圣来。骑营丹壑绕，幄殿碧山开。灵雨能随辇，祥风不起埃。驻鞍频赐对，独有礼卿才。
恭闻驾谒长陵寄呈扈从夏公大宗伯·其二
作者：严嵩
朝代：明

园庙崇明祀，君王举旷仪。侍行慈圣喜，宣旨近臣知。霜露玄宫閟，星辰玉座移。百年今父老，驩睹汉旌旗。
惠上人房
作者：严嵩
朝代：明

绝壑闻流水，香床住半天。林间飞盖入，松下看云眠。谷鸟知春候，昙花识静缘。冥心遗所适，岂必定中禅。
感述
作者：严嵩
朝代：明

结茅楚水枫林下，拥膝长吟任此身。一官系籍逢多病，数口携家食旧贫。溪圃秋深菊容淡，石田春暖药苗新。时危献纳思无术，怅望中原伤战尘。
感述
作者：严嵩
朝代：明

长安滚滚化衣尘，侣逐私嗟作宦身。驽蹇敢方燕市骏，蛾眉曾学楚宫人。谩于情事朱弦在，信有交游白发新。玉树上林无限好，寄言鸾凤莫相嗔。
慧力寺
作者：严嵩
朝代：明

古道苍松转，重洲碧水连。桥传伏马地，台忆读书年。客舫平沙倚，禅灯夕嶂悬。驰驱愧尘鞅，栖息叹何缘。
憩舟九石潭下同合溪方伯登张侯庙有作张侯者南唐时将有功封侯方伯之远祖也
作者：严嵩
朝代：明

灵峰开峻宇，危磴俯澄湾。鸟道风烟上，停舻得共攀。山春谷彩媚，天迥水容閒。知有仙人过，吟留双树间。山隐张侯庙，洲传九石潭。碧溪环岛屿，高栋锁烟岚。灵旆风云拥，神舆虎豹骖。千秋春明祀，遗泽在江南。
憩舟九石潭下同合溪方伯登张侯庙有作张侯者南唐时将有功封侯方伯之远祖也·其一
作者：严嵩
朝代：明

灵峰开峻宇，危磴俯澄湾。鸟道风烟上，停舻得共攀。山春谷彩媚，天迥水容閒。知有仙人过，吟留双树间。
憩舟九石潭下同合溪方伯登张侯庙有作张侯者南唐时将有功封侯方伯之远祖也·其二
作者：严嵩
朝代：明

山隐张侯庙，洲传九石潭。碧溪环岛屿，高栋锁烟岚。灵旆风云拥，神舆虎豹骖。千秋春明祀，遗泽在江南。
扈从夜归经太液池
作者：严嵩
朝代：明

波上千灯回御舫，柳边双仗引官骝。清跸一声来欲近，惊起凫鸥过远洲。承恩长得禁中游，骑遍天闲十二骝。行过荻丛风淅淅，不胜秋兴满沧洲。
扈从夜归经太液池·其一
作者：严嵩
朝代：明

波上千灯回御舫，柳边双仗引官骝。清跸一声来欲近，惊起凫鸥过远洲。
扈从夜归经太液池·其二
作者：严嵩
朝代：明

承恩长得禁中游，骑遍天闲十二骝。行过荻丛风淅淅，不胜秋兴满沧洲。
扈从次涿州
作者：严嵩
朝代：明

此夕行宫驻六飞，帐营星列满郊圻。云峰积翠能随辇，花雨含香故拂衣。万古风烟传鹿野，百年父老见龙旂。郢园陪从今皇孝，太觉甘泉赋猎非。
扈从经九龙池
作者：严嵩
朝代：明

九龙池上驻龙旂，桧殿兰宫锁翠微。日出綵霞笼瑞气，霜迎黄钺肃天威。云中萝径千盘合，谷口风泉百道飞。尘迹此中难可到，况陪仙跸奉恩辉。
扈从谒长陵奉安成祖尊号碑纪事十首
作者：严嵩
朝代：明

文祖长陵压厚坤，万峰腾跃此峰尊。重磨琬琰刊鸿号，八叶皇家有圣孙。缥缈仙城霄汉间，鼎湖龙去若为攀。冈头宰木桥头水，曾见金舆驻碧山。忽上高楼凌紫氛，俯看松柏渺重云。金书特荐千年号，御气长成五色文。六陵秋色到檐楹，万壑云风动地生。白日魂摇寒起粟，始知身伴赤龙行。恩从幄殿对回深，训慰从容示玉音。孤迹岂知劳圣眷，忠诚那敢替初心。山南山北夜鸣铙，宿处星河傍紫霄。飞将营门传号令，赤旗千骑影萧萧。松晓露寒岩径僻，乘舆忽驾欲何之。悼陵园庙秋峰里，圣主恩深一顾时。向夕鸣笳下翠峰，玉骢骑出御园松。尘沙百里行应尽，丹凤城边闻曙钟。露裘风帽夜深寒，玉辇前头对据鞍。诏许五臣披暖耳，阳和真藉圣恩宽。甘泉骑火烛天来，万毂喧喧隐若雷。玄武门开寒漏彻，都人争候属车回。
扈从谒长陵奉安成祖尊号碑纪事十首·其一
作者：严嵩
朝代：明

文祖长陵压厚坤，万峰腾跃此峰尊。重磨琬琰刊鸿号，八叶皇家有圣孙。
扈从谒长陵奉安成祖尊号碑纪事十首·其七
作者：严嵩
朝代：明

松晓露寒岩径僻，乘舆忽驾欲何之。悼陵园庙秋峰里，圣主恩深一顾时。
扈从谒长陵奉安成祖尊号碑纪事十首·其三
作者：严嵩
朝代：明

忽上高楼凌紫氛，俯看松柏渺重云。金书特荐千年号，御气长成五色文。
扈从谒长陵奉安成祖尊号碑纪事十首·其九
作者：严嵩
朝代：明

露裘风帽夜深寒，玉辇前头对据鞍。诏许五臣披暖耳，阳和真藉圣恩宽。
扈从谒长陵奉安成祖尊号碑纪事十首·其二
作者：严嵩
朝代：明

缥缈仙城霄汉间，鼎湖龙去若为攀。冈头宰木桥头水，曾见金舆驻碧山。
扈从谒长陵奉安成祖尊号碑纪事十首·其五
作者：严嵩
朝代：明

恩从幄殿对回深，训慰从容示玉音。孤迹岂知劳圣眷，忠诚那敢替初心。
扈从谒长陵奉安成祖尊号碑纪事十首·其八
作者：严嵩
朝代：明

向夕鸣笳下翠峰，玉骢骑出御园松。尘沙百里行应尽，丹凤城边闻曙钟。
扈从谒长陵奉安成祖尊号碑纪事十首·其六
作者：严嵩
朝代：明

山南山北夜鸣铙，宿处星河傍紫霄。飞将营门传号令，赤旗千骑影萧萧。
扈从谒长陵奉安成祖尊号碑纪事十首·其十
作者：严嵩
朝代：明

甘泉骑火烛天来，万毂喧喧隐若雷。玄武门开寒漏彻，都人争候属车回。
扈从谒长陵奉安成祖尊号碑纪事十首·其四
作者：严嵩
朝代：明

六陵秋色到檐楹，万壑云风动地生。白日魂摇寒起粟，始知身伴赤龙行。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其一 赐大红罗飞鱼服
作者：严嵩
朝代：明

宫罗五綵出天机，锦浪神鱼烂满衣。知尔乘云露头角，便从天上赤龙飞。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其七 赐解劳汤
作者：严嵩
朝代：明

历历山川信所遭，马前尘土满征袍。服劳自是微臣义，药裹深蒙赐解劳。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其三 赐压袋银钱
作者：严嵩
朝代：明

御帑朝分压袋钱，白金新铸倍光鲜。五铢永作人间宝，四字今题嘉靖年。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其九 赐画面扇并象刻寿仙缀子
作者：严嵩
朝代：明

五明綵扇制还新，象缀银环价倍珍。挥爱虞薰时解愠，捧看宫月近随人。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其二 赐方袋银瓢刀箸三事
作者：严嵩
朝代：明

芙蓉为画锦为囊，刀箸银瓢揔系将。已是三回沾御赐，每随天仗佩恩光。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其五 赐御笔诗
作者：严嵩
朝代：明

洒翰亲承御榻前，圣皇初述渡河篇。祗应百世藏为宝，此是南巡扈跸年。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其八 赐綵装松竹梅鸾带
作者：严嵩
朝代：明

綵装鸾带倍鲜华，面授行宫拜宠嘉。为勖岁寒同节操，竹青松翠间梅花。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其六 赐梅苏丸
作者：严嵩
朝代：明

炼蜜调梅细作丸，白凝霜雪尽团团。马上探囊时一嚼，送得清白入肺肝。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其十 赐花线绦并金厢宝石提系
作者：严嵩
朝代：明

五纹丝线织绦长，金作绦环七宝装。就中独有猫睛贵，觑看中间一线光。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其十一 赐磁器瓯碗十二件
作者：严嵩
朝代：明

几年陶器尚收储，拜赐先皇旧帑馀。捧持但觉恩为重，宝爱深知玉不如。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其十七 赐烟墩帽并金厢宝石帽顶一座
作者：严嵩
朝代：明

赐来大帽号烟墩，云是唐王古制存。金顶宝装齐戴好，路人只拟是王孙。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其十三 赐马
作者：严嵩
朝代：明

敕赐天闲玉鼻骍，便教骑在驾前行。过都历块还轻健，疑有风云足下生。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其十九 赐酒竹叶清真珠红二品
作者：严嵩
朝代：明

御厨官酒出黄封，碧滟红香昔未逢。共道皇恩比春色，一分斟处十分浓。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其十二 赐御赉银
作者：严嵩
朝代：明

书生未识籯金富，圣主多惭惠养私。拟作他年遗老计，买山谁道更无赀。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其十五 赐面衣
作者：严嵩
朝代：明

扈跸初从江汉归，长途终日马騑騑。冰绡不受红尘涴，谢得君恩赐面衣。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其十八 赐代衣银
作者：严嵩
朝代：明

造膝从容奉密言，晚来冲雨出宫门。赐金为代衣沾湿，感德身同挟纩温。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其十六 赐袖香
作者：严嵩
朝代：明

龙脑修和集异方，宫中熏奉御衣裳。自从分得君王赐，袍袖携归不断香。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其十四 赐笋尖
作者：严嵩
朝代：明

解箨龙孙露玉尖，分明生就指纤纤。灵山异产天家赐，肉食那知此味兼。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也 其四 赐银镀金酒杯盛以沙金漆盘
作者：严嵩
朝代：明

银杯捧出竞传看，色间黄金映赤盘。长路风尘劳圣念，宫醪引满不辞乾。
扈跸南巡自出京至在途蒙恩赉诸物各恭纪一绝以志荣感其酒馔牲品等物尤多盖不能悉纪也·赐大红罗飞鱼服
作者：严嵩
朝代：明

宫罗五綵出天机，锦浪神鱼烂满衣。知尔乘云露头角，便从天上赤龙飞。芙蓉为画锦为囊，刀箸银瓢揔系将。已是三回沾御赐，每随天仗佩恩光。御帑朝分压袋钱，白金新铸倍光鲜。五铢永作人间宝，四字今题嘉靖年。银杯捧出竞传看，色间黄金映赤盘。长路风尘劳圣念，宫醪引满不辞乾。洒翰亲承御榻前，圣皇初述渡河篇。祗应百世藏为宝，此是南巡扈跸年。炼蜜调梅细作丸，白凝霜雪尽团团。马上探囊时一嚼，送得清白入肺肝。历历山川信所遭，马前尘土满征袍。服劳自是微臣义，药裹深蒙赐解劳。綵装鸾带倍鲜华，面授行宫拜宠嘉。为勖岁寒同节操，竹青松翠间梅花。五明綵扇制还新，象缀银环价倍珍。挥爱虞薰时解愠，捧看宫月近随人。五纹丝线织绦长，金作绦环七宝装。就中独有猫睛贵，觑看中间一线光。几年陶器尚收储，拜赐先皇旧帑馀。捧持但觉恩为重，宝爱深知玉不如。书生未识籯金富，圣主多惭惠养私。拟作他年遗老计，买山谁道更无赀。敕赐天闲玉鼻骍，便教骑在驾前行。过都历块还轻健，疑有风云足下生。解箨龙孙露玉尖，分明生就指纤纤。灵山异产天家赐，肉食那知此味兼。扈跸初从江汉归，长途终日马騑騑。冰绡不受红尘涴，谢得君恩赐面衣。龙脑修和集异方，宫中熏奉御衣裳。自从分得君王赐，袍袖携归不断香。赐来大帽号烟墩，云是唐王古制存。金顶宝装齐戴好，路人只拟是王孙。造膝从容奉密言，晚来冲雨出宫门。赐金为代衣沾湿，感德身同挟纩温。御厨官酒出黄封，碧滟红香昔未逢。共道皇恩比春色，一分斟处十分浓。
扬州
作者：严嵩
朝代：明

观忆琼花色，桥怜万柳阴。芜城今夜月，怀古一悲吟。胜迹那堪问，长江独至今。波间饰龙舰，早晚翠华临。
报国寺阁饯都宪白川周公还南京
作者：严嵩
朝代：明

来登梵阁诸天上，暂借文觞此日留。落木寒山堪望远，疏花锦石自宜秋。风尘荏苒催双鬓，廊庙周旋系百忧。已报旌旗戒明发，更攀萝薜寄清游。
拜詶泾川公见赠
作者：严嵩
朝代：明

曾随玉署瞻先达，愧谒龙门已后时。往事殷勤劳晤语，非才流落负心知。湘山夜雨留觞久，漓浦春波放棹迟。别后双鱼难定觅，但吟佳句一相思。
拜陵庙作
作者：严嵩
朝代：明

六帝神游迥，诸陵御气浓。泉飞千尺瀑，枝偃万年松。一自仙城闭，徒看云壑重。遗弓小臣抱，怅望鼎湖龙。
摄事西陵行次旧功德寺作
作者：严嵩
朝代：明

湖寺春禋到，高秋得重寻。川原通远色，岩嶂锁寒阴。暂息尘中驾，犹怜物外心。彩云松柏里，长候翠华临。蘋际泠风起，飒然湖上秋。远波明岛屿，层雾隐林丘。鸟下溪田熟，钟鸣谷寺幽。驰驱念于役，心赏若为酬。
摄事西陵行次旧功德寺作·其一
作者：严嵩
朝代：明

湖寺春禋到，高秋得重寻。川原通远色，岩嶂锁寒阴。暂息尘中驾，犹怜物外心。彩云松柏里，长候翠华临。
摄事西陵行次旧功德寺作·其二
作者：严嵩
朝代：明

蘋际泠风起，飒然湖上秋。远波明岛屿，层雾隐林丘。鸟下溪田熟，钟鸣谷寺幽。驰驱念于役，心赏若为酬。
敕赐禁中乘马
作者：严嵩
朝代：明

天闲神骏敕教骑，长奉传宣过苑堤。因是翠华宸跸近，柳边深隐不闻嘶。
斋中读书
作者：严嵩
朝代：明

柳径柴门辟向东，竹垣高树引清风。林中送客行常远，屋里看山兴不穷。唯须药物供身病，且爱闾阎属岁丰。世事浮云那足问，此生？老蠹鱼丛。
斋中读书
作者：严嵩
朝代：明
体裁：七言律诗

柳径柴门辟向东，竹垣高树引清风。林中送客行常远，屋里看山兴不穷。唯须药物供身病，且爱闾阎属岁丰。世事浮云那足问，此生�老蠹鱼丛。
斋夜二首
作者：严嵩
朝代：明

玉漏南宫夜，星河迥寂寥。辉辉庭雪积，冉冉树烟销。大礼严皇谕，清斋肃署寮。圣躬传勿药，凝思睇丹霄。入院烟霜暝，开窗柏桧深。地严知俗遣，夜久觉寒侵。礼乐逢明主，乾坤抱寸心。拥书清不寐，风鹤送馀音。
斋夜二首·其一
作者：严嵩
朝代：明

玉漏南宫夜，星河迥寂寥。辉辉庭雪积，冉冉树烟销。大礼严皇谕，清斋肃署寮。圣躬传勿药，凝思睇丹霄。
斋夜二首·其二
作者：严嵩
朝代：明

入院烟霜暝，开窗柏桧深。地严知俗遣，夜久觉寒侵。礼乐逢明主，乾坤抱寸心。拥书清不寐，风鹤送馀音。
斋居奉同久庵寅长纪赠
作者：严嵩
朝代：明

松柏高姿兰蕙薰，茆斋北郭旧论文。宁非夙世神仙侣，华省青精更对君。叔度令予鄙吝消，英词往往奏英韶。文章巳见追前古，礼乐还应翊圣朝。
斋居奉同久庵寅长纪赠·其一
作者：严嵩
朝代：明

松柏高姿兰蕙薰，茆斋北郭旧论文。宁非夙世神仙侣，华省青精更对君。
斋居奉同久庵寅长纪赠·其二
作者：严嵩
朝代：明

叔度令予鄙吝消，英词往往奏英韶。文章巳见追前古，礼乐还应翊圣朝。
新作院署之堂汪司成投赠佳篇用韵和酬
作者：严嵩
朝代：明

偶锄荒圯得清深，更置芸编对素琴。凉吹泻轩翻竹韵，朝阳临砌捧葵心。高依凤阙知天近，净扫蛩阶与月侵。幸有大贤携晚进，文觞几度惬幽寻。金銮西畔玉堂深，凤沼云泉滴暗琴。巳藉典谟开骏业，更留烟月寄閒心。池栽脩竹藏莺语，亭覆荒碑见藓侵。牛渚故逢仙子问，桃源不遣世人寻。
新作院署之堂汪司成投赠佳篇用韵和酬·其一
作者：严嵩
朝代：明

偶锄荒圯得清深，更置芸编对素琴。凉吹泻轩翻竹韵，朝阳临砌捧葵心。高依凤阙知天近，净扫蛩阶与月侵。幸有大贤携晚进，文觞几度惬幽寻。
新作院署之堂汪司成投赠佳篇用韵和酬·其二
作者：严嵩
朝代：明

金銮西畔玉堂深，凤沼云泉滴暗琴。巳藉典谟开骏业，更留烟月寄閒心。池栽脩竹藏莺语，亭覆荒碑见藓侵。牛渚故逢仙子问，桃源不遣世人寻。
新年乡会
作者：严嵩
朝代：明

扬历群公在，吾乡不乏贤。盍簪逢帝里，投辖启春筵。柏叶随樽细，梅花斗胜妍。留欢非易得，四海是尧年。
新治长安街西屋
作者：严嵩
朝代：明

长安第宅频更主，此地流传亦到予。巷僻能来长者辙，门高曾识相臣居。还依绿树留宾榻，满插牙签贮赐书。愧荷圣恩归未得，暮年犹自玷朝裾。
方广寺宋晦庵南轩二先生所经衡守计使君期游
作者：严嵩
朝代：明

涉涧登岩费远寻，古松寒寺入榛荆。昔贤对榻闻高咏，太守移尊非俗情。幽兰谷里堪纫佩，渌水潭边可濯缨。林暝杳然迷所适，上方台殿有钟声。
无逸殿直舍和少师相公韵
作者：严嵩
朝代：明

儤直承明幸接庐，内房新赐更移居。大官日逐颁饔膳，中使时常给扫除。御案丝纶开玉札，上清文字理金书。分明身到钧天上，传和仙歌白雪馀。灯烛通宵晃禁庐，雾窗云阁近宸居。瑞烟入座香浮苑，寒影窥帘月到除。缑岭乍闻丹凤吹，谷城先访赤松书。归来未向人间说，天语亲承燕对馀。
无逸殿直舍和少师相公韵·其一
作者：严嵩
朝代：明

儤直承明幸接庐，内房新赐更移居。大官日逐颁饔膳，中使时常给扫除。御案丝纶开玉札，上清文字理金书。分明身到钧天上，传和仙歌白雪馀。
无逸殿直舍和少师相公韵·其二
作者：严嵩
朝代：明

灯烛通宵晃禁庐，雾窗云阁近宸居。瑞烟入座香浮苑，寒影窥帘月到除。缑岭乍闻丹凤吹，谷城先访赤松书。归来未向人间说，天语亲承燕对馀。
无锡茹氏惜阴楼其先世所创民泽请题
作者：严嵩
朝代：明

茹翁读书处，高楼名惜阴。捲幔灯烟在，开轩草带深。古人勤志业，我辈得规箴。为诵陶公传，千秋见苦心。
早入承天门见鸦次韵
作者：严嵩
朝代：明

喧鸦争入帝城飞，映雾翻林飏曙晖。宫女乍闻惊梦起，省郎纷逐散朝归。声传万井含钟杳，影落千门带月稀。还向昭阳自来去，绿窗凝望重依依。
早发雁洲途中作
作者：严嵩
朝代：明

螺川朅游访，雁洲复踌躇。夜投林下宿，晓发霜中车。回道过谷口，青枫寒正疏。哀鸿唳广泽，猛虎临路衢。所历多险艰，悰抱未可舒。寄言同心似，何用独离居。
早春送孙志高编修南还
作者：严嵩
朝代：明

将母承俞诏，还乡羡昼游。草新迎拥传，波暖待维舟。忠孝传家世，文章轶俊流。尚书遗烈在，恩露满松楸。
早春郊园寄友
作者：严嵩
朝代：明

东郊柳色远依依，忽忆佳人候竹扉。剡曲雪深回夜棹，杜陵花发典春衣。閒思步屧寻芳草，醉爱携壶上翠微。不是赏心缘节物，频年离索故交稀。
早霁与计使君泛湘江遂登望岳亭观武侯庙新成
作者：严嵩
朝代：明

倚棹江天豁，移尊草阁幽。到窗分岳翠，当槛泻烝流。春至花经眼，秋深月满楼。使君时对客，诗兴绕沧洲。川接烝湘会，城临栋宇开。武侯今寂寞，公为扫莓苔。世远怀龙卧，江春识雁回。天涯山水郡，落日进馀杯。
早霁与计使君泛湘江遂登望岳亭观武侯庙新成·其一
作者：严嵩
朝代：明

倚棹江天豁，移尊草阁幽。到窗分岳翠，当槛泻烝流。春至花经眼，秋深月满楼。使君时对客，诗兴绕沧洲。
早霁与计使君泛湘江遂登望岳亭观武侯庙新成·其二
作者：严嵩
朝代：明

川接烝湘会，城临栋宇开。武侯今寂寞，公为扫莓苔。世远怀龙卧，江春识雁回。天涯山水郡，落日进馀杯。
昌峡
作者：严嵩
朝代：明

霁晓渡昌峡，苍山烟雾开。中流万石斗，隔水一舟来。祠古还依嶂，林幽忽放梅。故乡知信美，临眺转徘徊。
昌平学宫傍有刘谏议祠翰林诸寮陵祀则寓止祠下予昔备员史官尝两至焉追忆旧游简吴学士王徐二太史
作者：严嵩
朝代：明

瀛馆虚尘榻，香灯伴古祠。衣冠秋祀到，风节里贤思。堂近栖鸾树，泉分采藻池。俊僚来衮衮，仍续旧题诗。谢公墩尚在，贾传井依然。问讯祠前柏，怀予系马年。并游看玉树，分直想金莲。巳是仙凡隔，衰庸愧后贤。
昌平学宫傍有刘谏议祠翰林诸寮陵祀则寓止祠下予昔备员史官尝两至焉追忆旧游简吴学士王徐二太史·其一
作者：严嵩
朝代：明

瀛馆虚尘榻，香灯伴古祠。衣冠秋祀到，风节里贤思。堂近栖鸾树，泉分采藻池。俊僚来衮衮，仍续旧题诗。
昌平学宫傍有刘谏议祠翰林诸寮陵祀则寓止祠下予昔备员史官尝两至焉追忆旧游简吴学士王徐二太史·其二
作者：严嵩
朝代：明

谢公墩尚在，贾传井依然。问讯祠前柏，怀予系马年。并游看玉树，分直想金莲。巳是仙凡隔，衰庸愧后贤。
春日
作者：严嵩
朝代：明

春日宜春睡，梦醒时冁然。处身无远略，忧世但长年。池湿青莎雨，莺啼绿树烟。近知理俗事，学种南山田。
春日偶成
作者：严嵩
朝代：明

不知身事竟如何，无限春心负薜萝。林岫鸟还知力倦，圃亭花发柰风多。閒搔短发从渠变，每得新诗秪自哦。凭仗一生忠信力，岂惊人世有风波。
春日游石乳洞
作者：严嵩
朝代：明

跻险遘灵室，赏胜得仙溪。紫泉飞作雨，玉髓积如泥。暂驻心魂爽，重寻岩径迷。拟结丹霞想，来从静者栖。地隐林峦秀，春馀草木芳。古岩宜置酒，清溜忽沾裳。有象名难具，无言趣转忘。未云欢赏罢，歌吹送残阳。
春日游石乳洞·其一
作者：严嵩
朝代：明

跻险遘灵室，赏胜得仙溪。紫泉飞作雨，玉髓积如泥。暂驻心魂爽，重寻岩径迷。拟结丹霞想，来从静者栖。
春日游石乳洞·其二
作者：严嵩
朝代：明

地隐林峦秀，春馀草木芳。古岩宜置酒，清溜忽沾裳。有象名难具，无言趣转忘。未云欢赏罢，歌吹送残阳。
春晓歌
作者：严嵩
朝代：明

鸡喈喈，鼓逢逢，晨旸熹，春雾濛。揽衣启户候晴色，山头云兴转深黑。花潭柳屿空复期，蹑屩携壶难自得。瓦沟急雨鸣彻宵，征人在途泥没腰。忽忆此时京国侣，策马披毡趁早朝。
春迎慈圣歌
作者：严嵩
朝代：明

绿水云摇帐殿开，龙艘日照锦帆来。千盘玉膳分船进，百骑银珰奏御回。御气金门起郁蟠，至尊当殿候鸣銮。玉食直移九州养，龙楼长奉万年欢。濮园议礼伸舆论，代邸崇恩本圣情。正阳文母遵门入，五凤英皇却辇迎。
春迎慈圣歌·其一
作者：严嵩
朝代：明

绿水云摇帐殿开，龙艘日照锦帆来。千盘玉膳分船进，百骑银珰奏御回。
春迎慈圣歌·其三
作者：严嵩
朝代：明

濮园议礼伸舆论，代邸崇恩本圣情。正阳文母遵门入，五凤英皇却辇迎。
春迎慈圣歌·其二
作者：严嵩
朝代：明

御气金门起郁蟠，至尊当殿候鸣銮。玉食直移九州养，龙楼长奉万年欢。
是岁己亥予贱生六十甲子矣感遇述情而作此诗
作者：严嵩
朝代：明

幸到六旬初度日，众中吾亦白头人。滥随鹓序升朝久，谩对椒花献寿新。樗干岂堪为巨室，草心长许奉阳春。楚山风树思亲泪，魏阙星霜报主身。
晓入天寿山马上作
作者：严嵩
朝代：明
体裁：五言律诗

黄覆依冈殿，青连夹路松。凭高一驻马，望气欲成龙。信与人境隔，惟看云壑重。昨宵雷雨足，飞瀑满千峰。
晓出长安见西山
作者：严嵩
朝代：明

六街尽日尘濛濛，远翠当前喜一逢。知是昨宵新雨过，碧天云净看芙蓉。晓山微抹绿于鬟，叠嶂层峦似可攀。忽尔见山还自乐，何况仙人住在山。
晓出长安见西山·其一
作者：严嵩
朝代：明

六街尽日尘濛濛，远翠当前喜一逢。知是昨宵新雨过，碧天云净看芙蓉。
晓出长安见西山·其二
作者：严嵩
朝代：明

晓山微抹绿于鬟，叠嶂层峦似可攀。忽尔见山还自乐，何况仙人住在山。
晓济鄱阳湖
作者：严嵩
朝代：明

鸣榔发荻浦，击楫过蘋洲。皛皛霞日烂，盈盈天汉流。远帆征未息，高鸟去何求。汗漫江湖志，吾今几度游。
晓登春台
作者：严嵩
朝代：明

楼阁山寒里，肩舆冲晓来。仲冬群木下，初日万峰开。平野何寥邈，层城亦壮哉。予心慕奇胜，欲别更登台。山暝烟岚合，城高睥睨齐。攀跻兴不极，旷望意还迷。风壤荆吴际，星文翼轸西。遗祠深木里，来客拜昌黎。
晓登春台·其一
作者：严嵩
朝代：明

楼阁山寒里，肩舆冲晓来。仲冬群木下，初日万峰开。平野何寥邈，层城亦壮哉。予心慕奇胜，欲别更登台。
晓登春台·其二
作者：严嵩
朝代：明

山暝烟岚合，城高睥睨齐。攀跻兴不极，旷望意还迷。风壤荆吴际，星文翼轸西。遗祠深木里，来客拜昌黎。
晓登春台用韵
作者：严嵩
朝代：明

翠岭烟开楚望奇，绿江天尽鸟飞迟。松彬覆郭泠风起，楼阁当空淑景移。岩树故因时序改，山云岂与俗情宜。双峰寂寂应相对，怅忆高人独往时。
晓登朝天宫西阁集宴还坐东麓亭有作
作者：严嵩
朝代：明

江郭晴烟翠且重，山城紫阁坐高峰。杯前木落萧萧影，天外鸿归渺渺踪。御气尚浮宫苑树，寒声遥送石门钟。偶寻玄圃逢瑶草，拟接丹霞访赤松。
晓登长陵陪祀
作者：严嵩
朝代：明

绛节霓旌拥圣君，翠崖丹壑上层云。松林日出浮佳气，沙塞霜飞净远氛。瑶草总承恩露重，黄花犹傍御炉芬。幸随天杖观殷祀，不向风歌数汉汾。
晓行南湖寄友
作者：严嵩
朝代：明

远树犹含雾，澄流欲飐空。帆樯飞鸟外，箫鼓曙烟中。映带江林出，萦回岛屿通。无因寄相忆，春草正蒙茸。
晚次宝应湖阻雨忆舍弟
作者：严嵩
朝代：明

广陵舟里连衾枕，宝应湖边隔雨风。人世百年谁骨肉，天涯此路复西东。中宵忆尔心俱折，逆旅无人信莫通。身迹半生成底事，秪馀泥雪叹飞鸿。
晚次普门寺作是日发郢诸公饯于池河
作者：严嵩
朝代：明

郢？山应隔，池河酒尚醺。独？溪寺宿，疑远世人群。古桂寒禽聚，虚堂夕磬闻。神宫更瞻眺，御气绕重云。骑拥岩旌合，钟鸣松寺深。烟霞盘石磴，台殿耸珠林。未息征途驾，偏怜阅世心。郢邦今帝里，节使几经临。
晚次普门寺作是日发郢诸公饯于池河·其一
作者：严嵩
朝代：明

郢？山应隔，池河酒尚醺。独？溪寺宿，疑远世人群。古桂寒禽聚，虚堂夕磬闻。神宫更瞻眺，御气绕重云。
晚次普门寺作是日发郢诸公饯于池河·其一
作者：严嵩
朝代：明
体裁：五言律诗

郢�山应隔，池河酒尚醺。独�溪寺宿，疑远世人群。古桂寒禽聚，虚堂夕磬闻。神宫更瞻眺，御气绕重云。
晚次普门寺作是日发郢诸公饯于池河·其二
作者：严嵩
朝代：明

骑拥岩旌合，钟鸣松寺深。烟霞盘石磴，台殿耸珠林。未息征途驾，偏怜阅世心。郢邦今帝里，节使几经临。
晚次漷县值雨是日闻车驾还京
作者：严嵩
朝代：明

松暝雨潇潇，公庭坐寂寥。城荒民户少，沙旷旅程遥。渠喜通泉溜，畦怜润麦苗。夜闻銮辂返，魂梦绕丹霄。
晚次襄阳
作者：严嵩
朝代：明

朔雪荒台独雁飞，楚乡凝眺转依依。天连浦溆惟寒水，山隐城皋已夕晖。旅客竞？潼口住，钓船閒傍鹿门归。庞公旧隐岩扉在，怅望无因得息机。
晚次襄阳
作者：严嵩
朝代：明
体裁：七言律诗

朔雪荒台独雁飞，楚乡凝眺转依依。天连浦溆惟寒水，山隐城皋已夕晖。旅客竞�潼口住，钓船閒傍鹿门归。庞公旧隐岩扉在，怅望无因得息机。
晚秋时菊盛开复有红葵一株作花次韵俨山学士
作者：严嵩
朝代：明

久客长安即似家，秋深开遍一庭花。幸逢枉驾同星聚，便儗携尊坐日斜。兴到总宜挥藻翰，语阑因任落乌纱。菊芳兰秀俱堪爱，长为佳人感物华。小堂幽学野人家，天上朝回日对花。最爱老葵当□赤，可胜芳菊绕栏斜。风香送斝浓薰玉，霜影临窗巧映纱。书报所知频怅望，莫将心赏负年华。
晚秋时菊盛开复有红葵一株作花次韵俨山学士·其一
作者：严嵩
朝代：明

久客长安即似家，秋深开遍一庭花。幸逢枉驾同星聚，便儗携尊坐日斜。兴到总宜挥藻翰，语阑因任落乌纱。菊芳兰秀俱堪爱，长为佳人感物华。
晚秋时菊盛开复有红葵一株作花次韵俨山学士·其二
作者：严嵩
朝代：明

小堂幽学野人家，天上朝回日对花。最爱老葵当□赤，可胜芳菊绕栏斜。风香送斝浓薰玉，霜影临窗巧映纱。书报所知频怅望，莫将心赏负年华。
晨经凤台门
作者：严嵩
朝代：明

台凤久寂寞，门今尚得名。岗峦拔地峻，竹树带烟晴。寒日一以眺，白云空复情。万峰天外色，二水抱神京。
晨观风洞登叠綵楼历拱辰亭亭为镇守傅中贵所创岩峦奇耸千里在目诸巡院有诗予辄次韵是日介行登赋不尽兴也
作者：严嵩
朝代：明

孤亭绝嶂倚南天，碧树苍崖共莽然。八桂云山供作赋，群公尊俎坐筹边。严城鼓角传清曙，落日帆樯出断烟。王事未能穷胜览，北风摇楫下湘川。苍茫寒雾起遥天，岁晏凭高思渺然。夜发仙槎南斗外，春瞻御座綵云边。湘源水色浮晴雪，桂岭花枝拂瘴烟。莫怪题诗惜幽赏，子长奇兴在山川。
晨观风洞登叠綵楼历拱辰亭亭为镇守傅中贵所创岩峦奇耸千里在目诸巡院有诗予辄次韵是日介行登赋不尽兴也·其一
作者：严嵩
朝代：明

孤亭绝嶂倚南天，碧树苍崖共莽然。八桂云山供作赋，群公尊俎坐筹边。严城鼓角传清曙，落日帆樯出断烟。王事未能穷胜览，北风摇楫下湘川。
晨观风洞登叠綵楼历拱辰亭亭为镇守傅中贵所创岩峦奇耸千里在目诸巡院有诗予辄次韵是日介行登赋不尽兴也·其二
作者：严嵩
朝代：明

苍茫寒雾起遥天，岁晏凭高思渺然。夜发仙槎南斗外，春瞻御座綵云边。湘源水色浮晴雪，桂岭花枝拂瘴烟。莫怪题诗惜幽赏，子长奇兴在山川。
晨起
作者：严嵩
朝代：明

枕畔闻啼鸟，觉来春思閒。行药过石壁，倚槛望云山。馆阁缪通籍，林园深闭关。殷勤谢知旧，频遣惜朱颜。
暮春广陵往观宗伯湛公甘泉山精舍马赵二户曹携酒至同酌
作者：严嵩
朝代：明

地以高贤胜，春逢淑景和。爱山因独往，载酒得同过。周览乾坤大，幽寻水石多。咏归堪自乐，鸣鸟亦成歌。岳麓名非忝，龟山道可宗。堂轩开峻构，剑履寄高踪。坛杏有千岁，江花能百重。尘缨如可脱，吾意会相从。
暮春广陵往观宗伯湛公甘泉山精舍马赵二户曹携酒至同酌·其一
作者：严嵩
朝代：明

地以高贤胜，春逢淑景和。爱山因独往，载酒得同过。周览乾坤大，幽寻水石多。咏归堪自乐，鸣鸟亦成歌。
暮春广陵往观宗伯湛公甘泉山精舍马赵二户曹携酒至同酌·其二
作者：严嵩
朝代：明

岳麓名非忝，龟山道可宗。堂轩开峻构，剑履寄高踪。坛杏有千岁，江花能百重。尘缨如可脱，吾意会相从。
暮春神乐观饯方使君
作者：严嵩
朝代：明

登临南郭久相期，忽漫看山是别时。童子正宜春服咏，使君莫为一尊辞。林中坐石焚香静，花里穿云出洞迟。欲赠美人无缟纻，石坛折取古松枝。
暮春集鸡鸣山阁
作者：严嵩
朝代：明

胜侣携尊兴不违，春山高阁坐忘归。浓烟密树深相映，丽日澄湖迥自辉。清磬乍随仙梵远，异花时傍佛筵飞。真从画里看京邑，更与攀萝上翠微。
暮次灵川怀寄大参师舜宪副天益二乡丈
作者：严嵩
朝代：明

天南岁晚更依依，朔雪寒云绕树飞。投馆惊看风土异，临觞怅忆故人违。情同漓水仍西注，身似春鸿向北归。想见邮亭频驻马，独吟千嶂巳斜晖。他乡相见故人稀，听唱骊歌欲湿衣。数酌犹临碧水坐，两舆空指暮林归。池台月浸薇堂影，绣斧霜传桂岭威。长路题书祝餐饭，壮图勋业莫相违。
暮次灵川怀寄大参师舜宪副天益二乡丈·其一
作者：严嵩
朝代：明

天南岁晚更依依，朔雪寒云绕树飞。投馆惊看风土异，临觞怅忆故人违。情同漓水仍西注，身似春鸿向北归。想见邮亭频驻马，独吟千嶂巳斜晖。
暮次灵川怀寄大参师舜宪副天益二乡丈·其二
作者：严嵩
朝代：明

他乡相见故人稀，听唱骊歌欲湿衣。数酌犹临碧水坐，两舆空指暮林归。池台月浸薇堂影，绣斧霜传桂岭威。长路题书祝餐饭，壮图勋业莫相违。
月夕黎君见寻
作者：严嵩
朝代：明

兰舟远汎故情欢，柳径相邀月色寒。贫居市近能呼酒，懒性人逢不整冠。黄花醉可簪乌帽，水槛閒宜弄钓竿。不是同心念幽独，碧山那得共君看。
有喜致醉
作者：严嵩
朝代：明

三十年过方有子，却论情事集悲欢。总叨先德宜昌后，每为身愁欲废官。琴书他日期堪付，堂构兹丘幸苟完。庭中翠竹红葵色，乘醉邀宾秉烛看。
望钤山
作者：严嵩
朝代：明

郭东草堂无俗嚣，画屏静对青岧峣。暮灯隔树影明灭，霜钟吼空声振摇。莲秀虚疑太华出，桂幽实爱小山招。为贪鹤背思千里，拟接虹梯问九霄。
木兰花慢·宫保王公浚川忆留都旧游制木兰花一阕见赠辄次韵答之
作者：严嵩
朝代：明

记当年携手，陪夜醉、爱春游。看鹭渚波晴，凤台花暗，览胜寻幽。屡枉佳人投赠，青玉案、琼玖愧难酬。郢客调高白雪，巴歈堪息吟讴。尘劳奔抗几时休。重回头。叹往事成陈，风流云散，烟浪悠悠。不知今夕何夕，重来此、燕月对清秋。谩忆丹山碧水，却怜高盖华辀。
木兰花慢·月夕期浚翁文会叠前韵
作者：严嵩
朝代：明

笑萍踪南北，赖陶谢、与同游。正凤阁紬书，乌台执简，地峻人幽。却喜自公退食，多暇日、心赏若为酬。但得高朋嘉话，底须赵瑟秦讴。眼中世事醉中休。向城头。见宿雨清尘，明蟾出海，良夜悠悠。巳办金鱼玉佩，沽美酒、高咏蓟城秋。聊共西堂秉烛，且须南陌停辀。
木兰花慢·答张少宰甬川叠前韵予往岁奉使湘南与少宰会衡岳下登览弥旬
作者：严嵩
朝代：明

念楚天衡岳，弭使节、奉山游。正天柱开云，朱陵飞瀑，洞古峰幽。元是金兰契谊，重会合、纻缟递相酬。人道玉堂仙侣，诗成四野传讴。别来梦想未能休。却转头。看世事如棋，年华似水，鸿燕悠悠。何意仍携末路，笑老圃、黄菊耐深秋。共向彤庭结绶，还来紫陌联辀。
朱润轩寿
作者：严嵩
朝代：明

他乡献寿逢新岁，同里相过总近亲。行乐不妨时序改，交驩惟有酒杯频。岸花樯燕能留客，对水看山不负春。闻说挥金多义事，江城无限待餔人。
李学士薇园秋霁图题赠
作者：严嵩
朝代：明

玉堂仙人入直还，尽日閒园惟闭关。展席平临阶下树，开帘遥对几前山。紫微阴深日卓午，石榻微凉过鸣雨。涧道声飞泉瀑寒，云根色飐莓苔古。仙人步屧出幽林，长啸时闻鸾凤音。手挥綵笔吟芳荰，目？飞鸿弹素琴。琴书偃傲有馀清，竹窗今夜月华明。谁言西掖丝纶贵，更有东山萝薜情。
李学士薇园秋霁图题赠
作者：严嵩
朝代：明
体裁：古风

玉堂仙人入直还，尽日閒园惟闭关。展席平临阶下树，开帘遥对几前山。紫微阴深日卓午，石榻微凉过鸣雨。涧道声飞泉瀑寒，云根色飐莓苔古。仙人步屧出幽林，长啸时闻鸾凤音。手挥綵笔吟芳荰，目�飞鸿弹素琴。琴书偃傲有馀清，竹窗今夜月华明。谁言西掖丝纶贵，更有东山萝薜情。
杨侍御使蜀
作者：严嵩
朝代：明

江草萋萋江水长，使轺闻欲度潇湘。开帆夜坐星河色，载笔春吟杜若香。綵绣过家非旧服，皂囊还阙有新章。西州五月无炎暑，应避青骢满路霜。
杨州别舍弟
作者：严嵩
朝代：明

作伴来吴越，那堪此地分。还同广陵月，独向楚山云。客路频加饭，文场早策勋。要宽千里念，时遣尺书闻。
杨州别邓太仆以正因寄玄庵穆学士
作者：严嵩
朝代：明

养拙惭吾道，兹行偶共君。长途欣并舫，此路惜离群。树隐烟中郭，帆飞海上云。因声寄玄老，公暇好论文。
杨树岭
作者：严嵩
朝代：明

杨岭际晓来，肩舆度深寂。崖高门巴薄，篁苇风淅淅。清泠涉幽涧，荦硧缘绝壁。环顾阒无人，山禽自啁唽。新泥松树下，往往见虎迹。行侣时唳呼，铜钲鸣未息。缅予鸿雪踪，夷险备所历。翻惭一身安，坐惜众夫力。
松江龙华寺留别
作者：严嵩
朝代：明

野寺行送客，东津潮满时。傍花吟驻棹，扫石坐传卮。细雨晨钟湿，轻云午阁移。欲别还留语，重来未有期。石桥僧院古，松门人迹稀。树凉风淅沥，江暝雨霏微。夏木欣闻鸟，春山忆采薇。应愧京游者，缁尘满素衣。
松江龙华寺留别·其一
作者：严嵩
朝代：明

野寺行送客，东津潮满时。傍花吟驻棹，扫石坐传卮。细雨晨钟湿，轻云午阁移。欲别还留语，重来未有期。
松江龙华寺留别·其二
作者：严嵩
朝代：明

石桥僧院古，松门人迹稀。树凉风淅沥，江暝雨霏微。夏木欣闻鸟，春山忆采薇。应愧京游者，缁尘满素衣。
松皋书屋诗为少保许公赋
作者：严嵩
朝代：明
体裁：古风

嵩洛纪名胜，巘崿分接连。中有万松树，苍苍入云烟。樛枝鸾鹤舞，偃盖蛟龙鶱。上宰契高致，结屋长林边。听涛过绝涧，抚翠倚层巅。直节耸千仞，美荫覆八埏。时卉岂不荣，爱此晚节坚。且闻啖脂术，皓若崆峒仙。风霜既多历，雨露矧乃偏。幽真媲令德，因之歌永年。
板陂铺
作者：严嵩
朝代：明

到处云山是旧逢，几家茅屋数株松。邮亭下马午时饭，陇上辍耕谈老农。
桂翁寿诗同诸学士作
作者：严嵩
朝代：明

剑履从容汉殿东，丝纶密勿禁闱中。元台位极三公贵，大雅词称百代雄。寿酒当杯分湛露，薰弦应曲奏南风。蟠桃巳熟三千岁，麟阁真数第一功。
梦竹卷题赠胡世贞光禄
作者：严嵩
朝代：明

君家竹林何处所，万玉萧森作风雨。夜闻乡梦绕园扉，晓望征帆渡江水。江水悠悠堪濯缨，羡君风致有馀清。玉堂延阁辞分直，凫渚鸥汀思结盟。忠安公后重家声，千甍甲第晋陵城。云泉自占江南胜，轩盖宁论世上荣。世间万事何反覆，平地波澜变蝇玉。君今归去耳不闻，把笔题诗倚青竹。
棠溪宴集赠使君
作者：严嵩
朝代：明

佳游历松郡，雅集过棠溪。碧筱临池净，垂藤入径迷。林香花代发，庭曙鸟先啼。画省班赏接，沧洲影独栖。行春人吏惬，听雨客怀悽。野沃饶粳稻，时平撤鼓鼙。文叨下客会，尊喜使君携。稍学泉上钓，言留竹下题。兴幽忘去棹，烟景在林西。
次久庵少宗伯
作者：严嵩
朝代：明

上方台殿耸岧峣，望近松门路转遥。山抱玉陵增气色，磴盘琪树入云霄。岩花当日迎龙驭，涧水千年落凤韶。林下志公呼不起，空馀遗事说梁萧。
次紫岩太宰斋居韵
作者：严嵩
朝代：明

遥想泰坛燔璧夜，彩云晴护帝城春。帷宫御气临黄屋，阁道炉烟上绣茵。翠管银罂沾泽旧，椒花柏叶献年新。留曹自是均劳地，珍重台衡报主身。省阁松阴动日华，仙卿高咏兴无涯。正逢山翠开书幌，拟近池波著钓槎。阊阖北云频望阙，烟花南国更移家。甘盘旧学留宸眷，早晚徵纶拜宠嘉。
次紫岩太宰斋居韵·其一
作者：严嵩
朝代：明

遥想泰坛燔璧夜，彩云晴护帝城春。帷宫御气临黄屋，阁道炉烟上绣茵。翠管银罂沾泽旧，椒花柏叶献年新。留曹自是均劳地，珍重台衡报主身。
次紫岩太宰斋居韵·其二
作者：严嵩
朝代：明

省阁松阴动日华，仙卿高咏兴无涯。正逢山翠开书幌，拟近池波著钓槎。阊阖北云频望阙，烟花南国更移家。甘盘旧学留宸眷，早晚徵纶拜宠嘉。
次胡太常斋居
作者：严嵩
朝代：明

容台斋祓静炉薰，江郭晴烟霭瑞氛。自识仙曹堪隐吏，偶过僚署喜论文。海中鹤驭通三岛，天上彤楼丽五云。邻并最欢依玉树，别来三日倍思君。
次费学士斋居
作者：严嵩
朝代：明

玉堂幽事镇相关，雪茗云篇兴未悭。春槛烟花迷紫禁，夕帘苍翠满钟山。纶闱世掌看新命，讲殿晨趋忆旧班。见说天庭起黄色，北扉应待凤书颁。
次韵田水南兄见访
作者：严嵩
朝代：明

诸公天上多台省，此客江边秪草堂。骑马看花空昨梦，把书牵犊笑年光。兴高肯复维孤舫，身病仍□□十觞。麋鹿故应耽野性，凤麟端合瑞文章。
次韵赠别张银台归吴
作者：严嵩
朝代：明

离心不可极，回首暮江滨。沧海栖鸥鹭，中朝惜凤麟。山吟招隐句，亭学草玄人。还忆长安邸，相过意每真。草阁东吴地，清川白石浔。看云尘虑失，对酒别愁禁。圣代多徵诏，君才岂卧林。沧洲瞻魏阙，真有子牟心。
次韵赠别张银台归吴·其一
作者：严嵩
朝代：明

离心不可极，回首暮江滨。沧海栖鸥鹭，中朝惜凤麟。山吟招隐句，亭学草玄人。还忆长安邸，相过意每真。
次韵赠别张银台归吴·其二
作者：严嵩
朝代：明

草阁东吴地，清川白石浔。看云尘虑失，对酒别愁禁。圣代多徵诏，君才岂卧林。沧洲瞻魏阙，真有子牟心。
正德戊寅正月七日驾自宣府回前期颁赐廷臣服色是日大雪百官迎德胜门外首臣奉觞致辞称贺即事纪述
作者：严嵩
朝代：明

彪衣麟袍夹路来，飞鱼绣蟒皆新裁。千官尽出都门道，万乘遥从朔野回。瑞气晴浮丹凤阙，先声晓过白龙堆。东风吹雪度城隈，流英落絮舞徘徊。王春玉历三阳动，人日仙蓂七叶开。列炬通城明似昼，腾车广陌沸成雷。骑营下令罗霜仗，帐殿留欢捧御杯。小臣献寿颂休哉，陛下神武英雄才。龙庭驱丑虏，雁塞灭氛埃。宁如汉天子，空上单宇台。鸿名骏烈垂千祀，帝德皇风被九垓。
正月七日翰林诸寮于敝寓山池为瀛洲之会阄韵得七言近体二章
作者：严嵩
朝代：明

人日邀宾共草堂，壑云岩石动辉光。因攀梅蕊生诗兴，更藉椒花献寿觞。天近凤池通雨露，气催莺谷转春阳。高才尽是云霄望，薄劣惭随鹓鹭行。客邸长安水竹居，能堪八座拥朝裾。幔亭正启神仙宴，花径初停长者车。幽洞驻云迷紫翠，碧池消雪漾清虚。莫嫌菲薄无供给，留取新题石上书。
正月七日翰林诸寮于敝寓山池为瀛洲之会阄韵得七言近体二章·其一
作者：严嵩
朝代：明

人日邀宾共草堂，壑云岩石动辉光。因攀梅蕊生诗兴，更藉椒花献寿觞。天近凤池通雨露，气催莺谷转春阳。高才尽是云霄望，薄劣惭随鹓鹭行。
正月七日翰林诸寮于敝寓山池为瀛洲之会阄韵得七言近体二章·其二
作者：严嵩
朝代：明

客邸长安水竹居，能堪八座拥朝裾。幔亭正启神仙宴，花径初停长者车。幽洞驻云迷紫翠，碧池消雪漾清虚。莫嫌菲薄无供给，留取新题石上书。
步虚词
作者：严嵩
朝代：明

高高黄金阙，隐隐白玉楼。中有虚皇居，华景荫丹霄。朱阳洞明境，青气散空寥。寤寐思真域，但觉形神超。绛宫吸灵气，玉诀飞天罡。翕尔生光电，依然蹑洞阳。赫奕三皇箓，灿烂九霞章。飞神朝玉阙，羽盖凌扶桑。振佩入琼都，云扉是几重。鸾情依日观，凤想结霞峰。魂瑩澄真识，心斋清道容。五色金光发，相将随赤龙。凌晨吸丹景，入夜漱玉泉。百关弥舒旷，灵台复湛然。冥思玄霄上，驰神玉阙前。无劳生羽翼，自可揖真仙。
步虚词·其一
作者：严嵩
朝代：明

高高黄金阙，隐隐白玉楼。中有虚皇居，华景荫丹霄。朱阳洞明境，青气散空寥。寤寐思真域，但觉形神超。
步虚词·其三
作者：严嵩
朝代：明

振佩入琼都，云扉是几重。鸾情依日观，凤想结霞峰。魂瑩澄真识，心斋清道容。五色金光发，相将随赤龙。
步虚词·其三
作者：严嵩
朝代：明
体裁：古风

振佩入琼都，云扉是几重。鸾情依日观，凤想结霞峰。魂莹澄真识，心斋清道容。五色金光发，相将随赤龙。
步虚词·其二
作者：严嵩
朝代：明

绛宫吸灵气，玉诀飞天罡。翕尔生光电，依然蹑洞阳。赫奕三皇箓，灿烂九霞章。飞神朝玉阙，羽盖凌扶桑。
步虚词·其四
作者：严嵩
朝代：明

凌晨吸丹景，入夜漱玉泉。百关弥舒旷，灵台复湛然。冥思玄霄上，驰神玉阙前。无劳生羽翼，自可揖真仙。
水南寺诸君子饯予京行即席赋
作者：严嵩
朝代：明

莎岸松门溪寺幽，日高烟雾隐林丘。城居出郭应难数，旅适逢春可自由。青嶂白云晴入座，落英飞絮远随舟。谁能去国忘羁思，谩引离尊惜劝酬。
永州城西朝阳岩踞湘水上景号奇绝太守何君携酒岩上
作者：严嵩
朝代：明

危石野亭云外赏，澄潭仙舸镜中回。朝阳岩洞堪留客，湘水湘山对举杯。
江皋
作者：严嵩
朝代：明

岩溜漰渀雨，风松淅沥涛。远峰晴木暗，清夏暑云高。问节菖蒲近，观农稼穑劳。微吟未归去，落日照江皋。
江行寄朝望
作者：严嵩
朝代：明

挂席爱沧茫，江天足晚凉。望移城塔远，歌入浦云长。起鹤横烟屿，飞鸥趁野航。劳君致美酒，篷里自衔觞。
江阁春眺
作者：严嵩
朝代：明

冉冉松云开阁扉，冥冥烟浪绕亭矶。秾花锦石春能丽，禅径香台赏未稀。鸥鹭不惊尘事远，江山无改昔人非。蘼芜千里汀洲晚，怅望征帆带雨飞。
江馆闻雨
作者：严嵩
朝代：明

江迥风连屋，庭喧雨到床。寒声杂松竹，远势动潇湘。幕燕翻应湿，林花落尽香。问奇那有酒，春棹易相将。
汤处士
作者：严嵩
朝代：明

此生已老蠹鱼间，犹抱遗经手自删。他日襄阳访耆旧，庞公知在鹿门山。
汪司成学省斋宿寄赠
作者：严嵩
朝代：明

清宵琴铎静斋庐，怅望无因奉起居。寺近独吟孤嶂雪，烛明亲校六堂书。云中比翼瞻鸿雁，河畔开缄忆鲤鱼。渐拟谢池春草发，清诗幽梦复何如。
河上歌
作者：严嵩
朝代：明

大明八叶圣人生，曾见黄河水至清。千年襄汉荣光起，此日风云大驾行。汾水衣冠若景从，千春稀事此时逢。洪波浴雾楼船发，白日中流翔赤龙。灵河西上远黏天，凤舸龙樯入紫烟。周王图马浮川地，汉主风歌入沛年。
河上歌·其一
作者：严嵩
朝代：明

大明八叶圣人生，曾见黄河水至清。千年襄汉荣光起，此日风云大驾行。
河上歌·其三
作者：严嵩
朝代：明

灵河西上远黏天，凤舸龙樯入紫烟。周王图马浮川地，汉主风歌入沛年。
河上歌·其二
作者：严嵩
朝代：明

汾水衣冠若景从，千春稀事此时逢。洪波浴雾楼船发，白日中流翔赤龙。
泊弋阳江
作者：严嵩
朝代：明

客思增悽断，风湍渺宿留。云来津树黑，雨集浦帆收。作宦逢杨闰，辞家感麦秋。龟峰岚雾里，心赏若为酬。
泛舟
作者：严嵩
朝代：明

泛舟无俗情，水送复山迎。江色迷朝霭，松阴转午晴。稳依危石缆，深傍绿芜行。吾已忘机事，沙鸥莫漫惊。
泛鸳湖
作者：严嵩
朝代：明

楼榭开烟雾，汀洲似画图。城阴度？窱，天影入虚无。岸迥传清吹，波深洗玉壶。兹辰春日好，留兴在鸳湖。
泛鸳湖
作者：严嵩
朝代：明
体裁：五言律诗

楼榭开烟雾，汀洲似画图。城阴度�窱，天影入虚无。岸迥传清吹，波深洗玉壶。兹辰春日好，留兴在鸳湖。
泰陵果园夕憩感述
作者：严嵩
朝代：明

泰园众峰里，冬晴雪树稀。宫监栖岩翠，山禽下夕晖。攀髯悲隔世，种木见成围。怅忆临轩日，瞻天泪暗挥。
洞灵观
作者：严嵩
朝代：明

玉女已仙去，仙丘尚此中。龙吟山洞雨，鹤舞石坛风。异代流传久，浮生梦觉同。还寻炼丹处，云水夕阳空。
海天春晓图歌为桂翁作
作者：严嵩
朝代：明

赪霞紫气摇青葱，曦轮涌出扶桑东。鼋鼍腾掀巨鳌踊，光彩下烛冯夷宫。洪波浩荡浮元气，浴日涵空漭无际。碣石晴吹万里风，方壶晓落中天翠。是时青阳宣德泽，千岩众壑皆春色。夭桃露屿缝欲迷，芳草烟汀绿堪折。悬泉挂壁古松青，香雾环洲桂树荣。岛帆溆舶云中见，汉柱秦桥天际横。别有仙台杳霭间，丹崖翠谷渺难攀。贝阙岧峣凌五岳，银宫晃耀出三山。紫芝瑶草纷开谢，鹤驭虹旌自往还。中有仙人毛骨轻，还丹玉液鍊初成。朝骑白鹿过玄圃，夕咽金精住赤城。我本丹丘生，肮脏山泽形。混迹縻尘网，束书游玉京。蜃市观溟违夙愿，麟洲采药负初盟。谁将缣素写雄观，令我一见心眼乱。髣髴乘涛泛太瀛，便欲凌风生羽翰。主人幽思在云烟，黄扉退食心悠然。鸿钧巳属调元手，花甲初逢献寿年。年年献寿奉琼筵，大隐金门是列仙。日采芙蓉朝帝阙，还看渤澥变桑田。
清河村舍与闻唐二公小酌
作者：严嵩
朝代：明

十里清河去未遥，暖烟秋色过枫桥。柳条惊风故零乱，茆屋枕溪还寂寥。谁家砧杵敲寒练，客子风尘换敝貂。乘兴且倾黄菊酒，还家须忆紫宸朝。
清河阻风
作者：严嵩
朝代：明

淮浦清河三日住，北风高浪可怜生。鱼龙远水深疑斗，星斗中天迥觉明。永夜乡山频入梦，谁家船笛更飞声。微名顾我堪惭叹，六月携家万里行。
渌口驿
作者：严嵩
朝代：明

炉寒夜坐湘山榻，雾重晨开渌口船。宁知东观神仙侣，未了南邦道路缘。
渔父
作者：严嵩
朝代：明

沧洲渔父人不识，日暮移舟烟水寂。沙头野饭暂维稍，蓬里天凉自吹笛。笛声嘹喨度江门，荻花枫叶满秋村。溪边云月长相待，世上功名安足论。
渡冰志险
作者：严嵩
朝代：明

洪河冰上度，回望使人惊。寒日无朗照，哀鸿有断鸣。垂堂孝子戒，叱驭古人情。天末风云色，萧萧送远征。远役逢年暮，危途感命轻。长河蟠地险，积雪与天平。逆旅悲今古，浮云是利名。昔闻高蹈者，被褐偃柴荆。
渡冰志险·其一
作者：严嵩
朝代：明

洪河冰上度，回望使人惊。寒日无朗照，哀鸿有断鸣。垂堂孝子戒，叱驭古人情。天末风云色，萧萧送远征。
渡冰志险·其二
作者：严嵩
朝代：明

远役逢年暮，危途感命轻。长河蟠地险，积雪与天平。逆旅悲今古，浮云是利名。昔闻高蹈者，被褐偃柴荆。
温宫谕省觐
作者：严嵩
朝代：明

巴道瞻云迥，燕关立马寒。行辞青殿直，归奉綵衣欢。宅傍花溪挣，杯沾菊露团。宁当恋丘壑，遄拟接鹓鸾。
游洪阳洞
作者：严嵩
朝代：明

二仙何代隐岩阿，涧绿山青长薜萝。尘世总经桑海变，丹丘长占水云多。天台到拟逢桃实，石室归疑烂斧柯。思向此中寻静侣，因牵俗累欲如何。
游洪阳洞
作者：严嵩
朝代：明

鹤驭鸾骖去不回，林扃岫幌客频来。洞门日照烟萝发，岩窦泉飞雪屋开。始惊奇僻非人境，更爱攀临坐石苔。回舆出谷千峰暝，猿啸禽啼万壑哀。
湘山寺唐无量寿佛示寂地
作者：严嵩
朝代：明

湘山台殿翠微连，石塔禅身坐俨然。祗树天移兜率境，金灯焰续会昌年。云岚坐涌岩扉暝，薜荔行遮塔径斜。两日炎州病如洗，湘山寺里见梅花。
湘山寺唐无量寿佛示寂地·其一
作者：严嵩
朝代：明

湘山台殿翠微连，石塔禅身坐俨然。祗树天移兜率境，金灯焰续会昌年。
湘山寺唐无量寿佛示寂地·其二
作者：严嵩
朝代：明

云岚坐涌岩扉暝，薜荔行遮塔径斜。两日炎州病如洗，湘山寺里见梅花。
潞河
作者：严嵩
朝代：明

解装潞河浒，豁然襟抱开。闾阃万宝聚，冠带八纮来。尘陆今如海，黄金昔有台。凤城云雾里，瞻望气佳哉。
灵谷寺
作者：严嵩
朝代：明

莲宫青嶂合，松门石径通。窈然深谷里，疑与秦人逢。涧底藏馀雪，窗中列秀峰。寂寞支公宅，惟闻朝暮钟。谷寺新春到，山深岚雾寒。苍松立万壑，宝塔青云端。不睹崇宫丽，那知法界宽。夙有烟霞好，登临寄一欢。
灵谷寺·其一
作者：严嵩
朝代：明

莲宫青嶂合，松门石径通。窈然深谷里，疑与秦人逢。涧底藏馀雪，窗中列秀峰。寂寞支公宅，惟闻朝暮钟。
灵谷寺·其二
作者：严嵩
朝代：明

谷寺新春到，山深岚雾寒。苍松立万壑，宝塔青云端。不睹崇宫丽，那知法界宽。夙有烟霞好，登临寄一欢。
灵谷寺次浚川大司马韵
作者：严嵩
朝代：明

深冬翠壑尚春姿，八座舆骖共此时。今代珠林开净境，千年金塔礼真师。泉边倚榻逢僧话，树底穿云避鸟知。莲社虎溪俱胜事，不妨重作后游期。
牛首寺
作者：严嵩
朝代：明

绝嵿双峰天阙开，禅房幽洞锁莓苔。岩峦路转孤云近，松柏风生万壑哀。当日翠华临别殿，千年威凤起层台。细观惟有阶前树，历尽人间累劫灰。
玉山馆吴仁夫太史
作者：严嵩
朝代：明

辞燕仍伏暑，度越已深秋。并署欣今命，联舟感昔游。节过黄菊雨，诗记玉山邮。客路同知己，清尊合劝酬。
王银台北上识别
作者：严嵩
朝代：明

移官来共秣陵居，每诵清诗叹起予。晚岁欲谐金石契，新恩重下紫泥书。骅骝逸步谙长道，鹓鹭崇班上玉除。蓟北江南相忆否，还将尺素付双鱼。长安里第似幽居，水石流传亦到予。芳会更移泉上酌，旧题多认竹间书。能留嘉荫棠堪憩，谩适閒心草未除。君去好随天阙凤，吾衰终钓楚江鱼。
王银台北上识别·其一
作者：严嵩
朝代：明

移官来共秣陵居，每诵清诗叹起予。晚岁欲谐金石契，新恩重下紫泥书。骅骝逸步谙长道，鹓鹭崇班上玉除。蓟北江南相忆否，还将尺素付双鱼。
王银台北上识别·其二
作者：严嵩
朝代：明

长安里第似幽居，水石流传亦到予。芳会更移泉上酌，旧题多认竹间书。能留嘉荫棠堪憩，谩适閒心草未除。君去好随天阙凤，吾衰终钓楚江鱼。
生日效长庆体是岁予窃禄留曹三载矣
作者：严嵩
朝代：明

年过半百仍加六，贪恋清时未拂衣。朱绂拖身官秩贵，青云屈指故交稀。游鱼在藻恩诚渥，病鹤乘轩分却非。待得铨曹书满日，只应便扫故园扉。
生日自述
作者：严嵩
朝代：明

童稚萤囊抱一经，宦途奔逐鬓还星。风云自幸逢明世，羸病那知介晚龄。寒雪映岩松色定，早春当槛柳条青。晨觞未许儿曹送，追忆劬劳涕暗零。五十五年初度日，他乡踪迹尚流萍。关心万念悲身事，窃禄三朝愧宠灵。晚盛冰霜恒自保，世途巇险故曾经。迟回退食江湖远，省阁钟峰吟翠屏。
生日自述·其一
作者：严嵩
朝代：明

童稚萤囊抱一经，宦途奔逐鬓还星。风云自幸逢明世，羸病那知介晚龄。寒雪映岩松色定，早春当槛柳条青。晨觞未许儿曹送，追忆劬劳涕暗零。
生日自述·其二
作者：严嵩
朝代：明

五十五年初度日，他乡踪迹尚流萍。关心万念悲身事，窃禄三朝愧宠灵。晚盛冰霜恒自保，世途巇险故曾经。迟回退食江湖远，省阁钟峰吟翠屏。
用修殿撰惠予蜀中云根竹笔
作者：严嵩
朝代：明

西蜀云根修竹清，管城新制比南金。携来尚带岷峨色，赏剧全倾翰墨林。欲赋远情牵渭树，合裁天诏洒商霖。虚心直节元相倚，珍重佳人赠爱深。
用贞中舍赠云根竹茅笔各一
作者：严嵩
朝代：明

青茆束束银兔毫。云根修篁鸾凤毛。娟娟柔翰利所操。携持蜀山越江涛。投赠直比金错刀。翰林文价赖尔曹。念我蹇思增郁陶。
用韵奉酬俨山甬川二学士同年
作者：严嵩
朝代：明

杏园席上题名处，晚岁登朝复几人。尘里浮踪那可定，镜中华发自应新。松当雪涧犹含翠，桃熟昆丘不记春。曾是十年江海别，喜君重到凤池身。
甬川张公阅仆旧作缪荷奖重次韵为谢
作者：严嵩
朝代：明

老来虚愧度芳辰，童子曾矜得句新。赐帛几人论将相，雕虫当日费精神。镜中短鬓频添雪，陌上缁衣谩化尘。蒲柳体资山泽兴，敢窥时杰画麒麟。
留都诸司拜进元旦贺表仆忝官礼曹当职题署摄事讫敬识一诗
作者：严嵩
朝代：明

表函遥贺谨题封，黄袱亲缄献九重。下土葵心惟向日，丹霄云气总成龙。青阳启律欢称寿，紫禁趋班忆听钟。八座二京分职事，涓埃无补愧登庸。
登凭虚山殿在永明殿之南岩洞甚奇
作者：严嵩
朝代：明

峰殿郁岧峣，登临近九霄。曙烟笼阙迥，残月带城遥。翔凤金为阁，飞虹玉作桥。乘舆罢游幸，花色为谁饶。
登宜春喜
作者：严嵩
朝代：明

沙清江练绕城回，霜净花枝拂槛开。山阁昼閒宜对酒，病身秋尽始登台。潇湘木落闻猿啸，彭蠡云长见雁来。郡僻渔樵堪卜隐，时危戎马转兴哀。
登岳憩半山亭
作者：严嵩
朝代：明

孤亭翠岭上层云，烟霭微茫万里分。仙家鸟道迥莫到，石壁猿声清忽闻。幽泉树杪飞残滴，瑶草岩中吐异芬。看拂丹霄朱鸟近，焚香先礼祝融君。
登慈仁寺阁饯杨殿撰
作者：严嵩
朝代：明

独鸟层云尽，惊鸦落木多。登高堪一赋，送远柰愁何。阛市空尘雾，僧房自薜萝。临觞劝取醉，此地几经过。
登报国寺阁
作者：严嵩
朝代：明

毗庐阁望尽京华，楼阁参差云雾遮。雨雪高城催岁暮，音书故国渺天涯。代北风烟迷处所，云间孤影见鸿飞。闺中锦字空相忆，塞上金鞍仍未归。后皇开山祗树林，直布大地皆黄金。朱甍矗起云天丽，翠木环围石道阴。南去北来何日了，劳劳千古更魂消。才过报国松间寺，又度卢沟月下桥。
登报国寺阁·其一
作者：严嵩
朝代：明

毗庐阁望尽京华，楼阁参差云雾遮。雨雪高城催岁暮，音书故国渺天涯。
登报国寺阁·其三
作者：严嵩
朝代：明

后皇开山祗树林，直布大地皆黄金。朱甍矗起云天丽，翠木环围石道阴。
登报国寺阁·其二
作者：严嵩
朝代：明

代北风烟迷处所，云间孤影见鸿飞。闺中锦字空相忆，塞上金鞍仍未归。
登报国寺阁·其四
作者：严嵩
朝代：明

南去北来何日了，劳劳千古更魂消。才过报国松间寺，又度卢沟月下桥。
登报国寺阁次宫保未斋韵
作者：严嵩
朝代：明

鹫林朱阁重霄近，俯见风烟接地浮。金阙觚棱深隐雾，碧山红树迥含秋。可怜车马陵东别，未羡衣冠岘道游。人事尘劳难可到，凤城斜日重回头。
登春台贻钱别驾
作者：严嵩
朝代：明

府公地主催科剧，高阁看山引兴来。三峡波涛深送酒，万峰岚翠迥登台。黄花似与秋期约，尘世难逢笑口开。遗德古来韩庙在，为寻荒碣斸苍苔。
登毗卢阁
作者：严嵩
朝代：明

远目穷秋望，高窗试醉攀。鳞鳞列城肆，莽莽抱京山。沙碛来鸿细，松阴处鹤閒。鄢襄从此去，旌旆几时还。
登郡城南楼见仰山迟游侣
作者：严嵩
朝代：明

楼压春城迥，山连晓雾寒。身高百林上，兴绕一峰端。盘踞开雄镇，登临耸钜观。所欢犹未至，惆怅凭栏干。
登金陵观音山
作者：严嵩
朝代：明

江阁凭虚似幻成，绿崖苍壁有人行。波晴日抱鼋鼍窟，天险山围睥睨城。万里涛泷争赴海，八？琛帛尽朝京。谁能数到层轩坐，临水看云失宦情。
登金陵观音山
作者：严嵩
朝代：明
体裁：七言律诗

江阁凭虚似幻成，绿崖苍壁有人行。波晴日抱鼋鼍窟，天险山围睥睨城。万里涛泷争赴海，八�琛帛尽朝京。谁能数到层轩坐，临水看云失宦情。
登雨花台
作者：严嵩
朝代：明

雨花朝独上，寒望尽皇州。猎猎海风至，冥冥江雾流。楼台开秘苑，城郭枕高丘。今古浮云色，长歌寄此游。
登高值雨留山舍
作者：严嵩
朝代：明

未遂观奇愿，来过静者居。涉溪云逐马，下榻雨鸣除。公子携松酝，乡人馈鲤鱼。山寒春漏永，莫遣绿尊虚。
白竹铺
作者：严嵩
朝代：明

午饭车停白竹铺，寒旌马度黄茆冈。江分二水湘漓外，路绕孤城雨雪傍。峦洞云霞隐僻绝，野田松竹连青苍。遥看溪嶂怜佳境，却畏风烟叹异乡。
白贞夫皇甫子安二郎中谪官诗以赠之
作者：严嵩
朝代：明

二子南宫彦，辉连琼树枝。赤墀鸣玉地，粉署握兰时。佐郡才何屈，登途意转迟。临分赠长剑，持此慰相思。
皇储大庆侍读屠文升告赐汴藩便道过家省觐赋赠
作者：严嵩
朝代：明

诞瑞元良重，颁书郡国遥。使旌遴玉署，皇泽霈丹霄。宝服云龙丽，宸章日月昭。宗藩均庆赐，寰海遍欢谣。贤继方歌启，男多竞祝尧。天枝千叶茂，璇律万年调。才子华簪称，词林俊望超。凤毛呈异彩，琼树挺清标。麾节梁园道，风烟洛水桥。染衣尘叆叆，鸣驿马萧萧。汴寺连云起，河冰逐晛消。帆津凌沆漭，屐岳上岧峣。览胜才能赋，寻幽会屡招。陇梅匀细萼，渠柳变芳条。禾里山连舍，江门月映潮。宫袍裁昼锦，寿酒注春瓢。恋别频看剑，承欢更驻轺。起居荣八座，封锡贲三朝。气挟湖山动，恩垂雨露饶。筵开青鸟度，乐奏紫霞飘。白发仍将母，青宫特简寮。禁林春色满，侧耳听回镳。
皇储恩例赐给二品诰命感忭有作
作者：严嵩
朝代：明

赐诰新恩出帝阍，几回荣宠到私门。锦鸾织处天章丽，犀轴颁时御墨温。先世总看覃雨露，微生何以答乾坤。百男万寿吾皇祝，夜礼星垣稽首言。西蜀旬宣惟我祖，簪缨馀泽到诸孙。琅函锦字尚书诰，秀水钤山世德门。蓬舍尽堪容驷马，圭田元可荐蘋蘩。四年两度逢恩庆，重见天光贲九原。
皇储恩例赐给二品诰命感忭有作·其一
作者：严嵩
朝代：明

赐诰新恩出帝阍，几回荣宠到私门。锦鸾织处天章丽，犀轴颁时御墨温。先世总看覃雨露，微生何以答乾坤。百男万寿吾皇祝，夜礼星垣稽首言。
皇储恩例赐给二品诰命感忭有作·其二
作者：严嵩
朝代：明

西蜀旬宣惟我祖，簪缨馀泽到诸孙。琅函锦字尚书诰，秀水钤山世德门。蓬舍尽堪容驷马，圭田元可荐蘋蘩。四年两度逢恩庆，重见天光贲九原。
盘谷歌为司寇高公赋
作者：严嵩
朝代：明

乐清山水天下奇，中间茗屿更逶迤。坤灵勃郁萃元气，何人卜筑开新基。高公百年草堂在，林色川容未曾改。地隔桃源长子孙，村标盘谷名江海。盘谷幽栖自隐君，后人济济藉芳薰。一溪桑梓横青野，九畹兰荪结綵云。堂下阴森满松柏，风雨泠泠护幽宅。岁时蘋藻荐明馨，阶前半是朱衣客。司寇承恩著锦袍，江山掩映罗旌旄。后来杰出况非一，上下彩凤看翔翱。礼成叙饮复酬倡，接盏飞觥各相向。里闬风猷出故家，朝廷礼乐归群望。吁嗟乎湛恩馀庆奕世存，路人尽识于公门。请君试听歌盘谷，昔日三槐安足论。
直宿无逸殿次少师桂翁韵
作者：严嵩
朝代：明

儤直豳风殿，焚香祷雨坛。每劳宸谕数，真沐圣恩宽。广乐闻天近，金茎逼露寒。九重忧旱切，瞻洒望云端。日月开仙苑，星辰拱帝坛。昼阴犹自阁，宸虑若为宽。夜久天香静，风多水殿寒。因题凤池句，花色起毫端。
直宿无逸殿次少师桂翁韵·其一
作者：严嵩
朝代：明

儤直豳风殿，焚香祷雨坛。每劳宸谕数，真沐圣恩宽。广乐闻天近，金茎逼露寒。九重忧旱切，瞻洒望云端。
直宿无逸殿次少师桂翁韵·其二
作者：严嵩
朝代：明

日月开仙苑，星辰拱帝坛。昼阴犹自阁，宸虑若为宽。夜久天香静，风多水殿寒。因题凤池句，花色起毫端。
省中元会
作者：严嵩
朝代：明

献岁三阳泰，祝圣万方欢。卿云朝气合，繁星夜炬攒。延阁绵钟漏，华省肃鹓鸾。金塘初变柳，玉砌巳舒兰。秩礼崇元化，备职忝春官。
省中斋宿呈同寅潘公年丈
作者：严嵩
朝代：明

大祀恭传帝命先，两人联宿省堂年。浮葭淑气初回琯，燔璧荣光远烛天。槛近静移苍桧月，亭空寒浸碧池泉。连宵促席闻佳话，茗碗蔬盘得共传。萧萧林叶坠高庭，寂寂窗灯隐幕青。画省竹松仍坐漏，紫坛冠佩尽冲星。圣明礼乐追三代，薄劣遭逢起一经。清庙告成当有颂，黄虞致化本无形。
省中斋宿呈同寅潘公年丈·其一
作者：严嵩
朝代：明

大祀恭传帝命先，两人联宿省堂年。浮葭淑气初回琯，燔璧荣光远烛天。槛近静移苍桧月，亭空寒浸碧池泉。连宵促席闻佳话，茗碗蔬盘得共传。
省中斋宿呈同寅潘公年丈·其二
作者：严嵩
朝代：明

萧萧林叶坠高庭，寂寂窗灯隐幕青。画省竹松仍坐漏，紫坛冠佩尽冲星。圣明礼乐追三代，薄劣遭逢起一经。清庙告成当有颂，黄虞致化本无形。
省中池亭作
作者：严嵩
朝代：明

一泓长湛镜中天，栏槛凭高得月先。秪道省中持简牍，不知窗外有林泉。幽篁拂座能蠲俗，老桧淩霜不记年。谁信仙曹兼吏隐，诗成莫遣外人传。
看新历自感用韵
作者：严嵩
朝代：明

此身夙夜但惟寅，又见彤庭授历新。楚峤忆家频阅岁，燕郊吹律早知春。君恩天地应难报，世事阴晴未足嗔。年去桑榆欣自暖，梦馀蕉鹿勘谁真。
瞻辰楼
作者：严嵩
朝代：明

高楼薄泰清，宴坐接仙庭。风传丹禁漏，天拱紫微星。楼下长安道，车马尘冥冥。
石川诗为婺源汪子赋汪子思亲所尝游也
作者：严嵩
朝代：明

羲驭无停辔，川流靡回波。朝见枝上花，暮观叶辞柯。伊昔亲在时，杖屦此婆娑。奄忽逝如期，忍赋诗蓼莪。极浦菱荷发，清澜凫雁多。向来钓游处，白石横秋萝。憩石复怀川，揽涕伤如何。
石期驿逢李明府
作者：严嵩
朝代：明

清苦东安令，心期得共论。官看铜绶贵，贫惜布袍温。野树依峦嶂，春江对驿门。天涯一携手，风雨送离尊。
石潭先生荣进吏侍兼副史局用韵贺赠
作者：严嵩
朝代：明

凤日龙霄近欲攀，仙踪元只在蓬山。尽誇荣宠从今盛，长拟门庭似旧閒。群才总属陶钧地，一字犹严衮斧间。当日相从今远别，玉堂凉月梦清颜。
礼部旧无朝房予疏请命工曹特建盖异数也落成春祀斋宿奉简张蔡二寅丈
作者：严嵩
朝代：明

直庐新敞禁垣西，宫月临窗苑树齐。玉漏曙闻高阁报，碧梧春借上林栖。殊恩正荷帡幪赐，胜迹须留岁月题。鹓侣同心俱隽望，五云簪佩得相携。玉楼金阁眩东西，咫尺宫城北斗齐。峰远雪云迷夕望，庭幽乌月伴寒栖。迟回省署年频改，惆怅春襟句自题。夙夜此身忧责在，绿尊虚负碧山携。晓星残月在檐西，起望天街簇仗齐。瑶雪静含鳷鹊影，綵云深护凤凰栖。南宫礼乐逢昌运，上苑烟花续旧题。谁信烧灯催草奏，每看堂印夜中携。
礼部旧无朝房予疏请命工曹特建盖异数也落成春祀斋宿奉简张蔡二寅丈·其一
作者：严嵩
朝代：明

直庐新敞禁垣西，宫月临窗苑树齐。玉漏曙闻高阁报，碧梧春借上林栖。殊恩正荷帡幪赐，胜迹须留岁月题。鹓侣同心俱隽望，五云簪佩得相携。
礼部旧无朝房予疏请命工曹特建盖异数也落成春祀斋宿奉简张蔡二寅丈·其三
作者：严嵩
朝代：明

晓星残月在檐西，起望天街簇仗齐。瑶雪静含鳷鹊影，綵云深护凤凰栖。南宫礼乐逢昌运，上苑烟花续旧题。谁信烧灯催草奏，每看堂印夜中携。
礼部旧无朝房予疏请命工曹特建盖异数也落成春祀斋宿奉简张蔡二寅丈·其二
作者：严嵩
朝代：明

玉楼金阁眩东西，咫尺宫城北斗齐。峰远雪云迷夕望，庭幽乌月伴寒栖。迟回省署年频改，惆怅春襟句自题。夙夜此身忧责在，绿尊虚负碧山携。
祗役戚园览游西山诸寺
作者：严嵩
朝代：明

东峰西崦鸣钟近，宝刹珠林处处来。松径驻骖僧吹发，石溪流叶寺门开。始惊鸟道看难到，渐入云根兴转催。年去尚嗟筋力在，夕阳重上最高台。
祷雨晓出神乐观
作者：严嵩
朝代：明

灯火严城启，楼台秘苑通。精明石坛月，凄断柏林风。望极仍延伫，忧深尚蕴隆。瓣香勤祝史，何以格皇穹。
祷雨金海祠上香作
作者：严嵩
朝代：明

石磴松木朳殿开，礼臣恭捧御香来。圣主忧民望甘泽，龙官莫待玉符催。赤符仙篆下金波，烛焰炉香绕树多。最是片云将雨至，忽教吹散柰风何。宝渊金海是龙宫，水殿长吹夜夜风。何事老龙犹未起，不将霖雨代天工。
祷雨金海祠上香作·其一
作者：严嵩
朝代：明

石磴松木朳殿开，礼臣恭捧御香来。圣主忧民望甘泽，龙官莫待玉符催。
祷雨金海祠上香作·其三
作者：严嵩
朝代：明

宝渊金海是龙宫，水殿长吹夜夜风。何事老龙犹未起，不将霖雨代天工。
祷雨金海祠上香作·其二
作者：严嵩
朝代：明

赤符仙篆下金波，烛焰炉香绕树多。最是片云将雨至，忽教吹散柰风何。
祷雪直宿苑中奉诏诣都城隍祠行香以子夜将事
作者：严嵩
朝代：明

灯火中宵出苑西，宝香龙札帝亲题。北阴朔气催琼雪，上界真符焕彩霓。市静斗星还历历，祠深松柏故凄凄。九重此夕忧民意，银汉瑶光望转迷。
秋使静江先忆钤山草堂
作者：严嵩
朝代：明

南济江湘去意赊，草堂秋色满烟霞。还家偶值陶潜菊，奉使真随博望槎。市近亲宾能载酒，径深旌节故穿花。秪于泉石应堪老，未倦风尘空自嗟。
秋夕东堂同傅馆长兄宿
作者：严嵩
朝代：明

纸窗银烛雨声前，草屋寒栖共老仙。不觉对床中夜语，青绫仍似玉堂年。
秋夕閒居对雨
作者：严嵩
朝代：明

一雨洗炎嚣，高斋坐寂寥。繁声傍竹近，寒色映空遥。颇袭图书润，还沾枕席飘。兴幽忘盥栉，巷僻谢招要。兰晓光逾碧，荷秋叶互凋。未须挥短箑，凉意晚萧萧。
移疾慧力方丈呈郡中诸君子
作者：严嵩
朝代：明

城市谁能此地游，石堂禅榻借深幽。藤萝月上诸峰静，楼阁风回古木秋。病身偶似维摩室，客思应同王粲楼。巳惜浮萍自流转，却扳丛桂更淹留。漫怀陶谢与同游，怅惜青山古寺幽。江县羽书频报警，石门萝薜自宜秋。孤城片月闻吹角，落日千峰对倚楼。潇水驿亭舟楫地，异时尊俎记相留。
移疾慧力方丈呈郡中诸君子·其一
作者：严嵩
朝代：明

城市谁能此地游，石堂禅榻借深幽。藤萝月上诸峰静，楼阁风回古木秋。病身偶似维摩室，客思应同王粲楼。巳惜浮萍自流转，却扳丛桂更淹留。
移疾慧力方丈呈郡中诸君子·其二
作者：严嵩
朝代：明

漫怀陶谢与同游，怅惜青山古寺幽。江县羽书频报警，石门萝薜自宜秋。孤城片月闻吹角，落日千峰对倚楼。潇水驿亭舟楫地，异时尊俎记相留。
立春日至京先寄崦西少宰
作者：严嵩
朝代：明

星轺计日觐神京，彩胜迎春在客程。沙上柳松烟霁色，水边楼阁雁归声。阳回海宇人皆乐，云近蓬莱眼倍明。画省故人劳见念，清诗早为卜旋旌。
符子冬暮发京南迈予日思之恨不能从也作此讯寄
作者：严嵩
朝代：明

北风日日河冰壮，愁病思君万里行。江上归帆何日到，天涯旅梦几回成。青春自改浮云色，幽谷虚传好鸟声。逋客总贻猿鹤笑，故山空系薜萝情。
符子太仆出守韶郡赋此以赠符子昔尝作倅于韶也
作者：严嵩
朝代：明

韶阳人吏拜旌麾，为政风流记昔时。新佩鱼符称剌史，重来竹马候童儿。花间露冕春行县，烛里摊书夜坐帷。若见陇头梅发处，因题佳句一相思。过从未厌客长安，谁道新恩阻旧欢。他日故山还结社，清时荣路且弹冠。犹怜宝剑横秋水，自许青松耐岁寒。垂老不堪仍远别，送君惟有劝加餐。
符子太仆出守韶郡赋此以赠符子昔尝作倅于韶也·其一
作者：严嵩
朝代：明

韶阳人吏拜旌麾，为政风流记昔时。新佩鱼符称剌史，重来竹马候童儿。花间露冕春行县，烛里摊书夜坐帷。若见陇头梅发处，因题佳句一相思。
符子太仆出守韶郡赋此以赠符子昔尝作倅于韶也·其二
作者：严嵩
朝代：明

过从未厌客长安，谁道新恩阻旧欢。他日故山还结社，清时荣路且弹冠。犹怜宝剑横秋水，自许青松耐岁寒。垂老不堪仍远别，送君惟有劝加餐。
答友人
作者：严嵩
朝代：明

一官厕朝籍，出入承明墀。十年卧林巷，恍若与时违。当时同升侣，往往列金绯。吾岂薄荣利，贫病恒相羁。清晨阅明镜，了了见须眉。自非食肉相，藏拙安所宜。
答潘石泉年兄见赠
作者：严嵩
朝代：明

尘壒驱驰愧我形，鬓衰非复旧时青。偶随冠佩登仙署，未有涓埃报帝庭。省阁优閒无吏牍，山川名胜有图经。江湖敢替忧君念，夜夜频瞻紫极星。
答用修见赠
作者：严嵩
朝代：明

鸡鹜争稻梁，凤凰食琅玕。感恻念物理，沉冥结忧端。俛仰宇宙间，知己长独难。我友在远方，欲往从游盘。岷江阻奔汹，剑岭间巑岏。缅怀九苞质，讵接双飞翰。暌离惊岁改，栖息喟形单。斸苓春雨暮，采菊秋露漙。明后应天历，众贤集衣冠。奄忽千里至，执手平生欢。濯缨升博望，踔辔游长安。愧比萧艾姿，芳馨托幽兰。幸容竽迹滥，莫遣胶盟寒。晤言期谁与，怀抱为君殚。
答符子
作者：严嵩
朝代：明

新题十幅寄钤冈，白雁西飞云路长。因忆对床孤烛夜，一帘松月照山堂。
简尚宾将归赋赠
作者：严嵩
朝代：明

相留忽是一年期，落叶西风话别时。宾馆寂寥寒榻在，吏情凉薄故人知。舟冲雾雨帆飞远，书忆乡园雁到迟。明日古槐修竹里，玉亭吟坐复同谁。
紫岩刘公参赞留务贺赠
作者：严嵩
朝代：明

玉堂延阁旧儒仙，华省三台次第迁。待入凤池司帝制，暂持龙节掌兵权。寰区人物甄陶内，建业山河控制前。共道全才齐吉甫，早闻功德格皇天。
纪赐十二绝 其一 赐银牌子刻平安二字
作者：严嵩
朝代：明

银榜颁恩重，椒觞取醉欢。新年占百福，天语赐平安。
纪赐十二绝 其七 赐银鱼百尾
作者：严嵩
朝代：明

宝坻产嘉鱼，纤纤白似银。贡来供玉食，何意得尝珍。
纪赐十二绝 其三 赐金寿仙二
作者：严嵩
朝代：明

铸就两仙人，黄金不坏身。须眉但了了，那记寿乡春。
纪赐十二绝 其九 赐酒蟹一瓮
作者：严嵩
朝代：明

入手霜螫美，言从海市来。甘香分御瓮，约客共春杯。
纪赐十二绝 其二 赐银像生人马并太平牌子四
作者：严嵩
朝代：明

白金作像生，奇巧出新制。中有四云牌，欢睹太平字。
纪赐十二绝 其五 赐新制貂鼠煖耳
作者：严嵩
朝代：明

貂帽频沾赐，今番新制奇。传宣宵入直，戴月出宫墀。
纪赐十二绝 其八 赐长春酒每夕一尊
作者：严嵩
朝代：明

直舍灯明里，还摛应制文。宵寒霜漏永，赖此助微醺。
纪赐十二绝 其六 赐绒锦护膝一双
作者：严嵩
朝代：明

鲜华新制锦，软煖厚铺绵。长跪谢宸渥，造膝玉阶前。
纪赐十二绝 其十 赐橄榄
作者：严嵩
朝代：明

青果来闽峤，分珍出御函。谁知辛苦后，滋味有馀甘。
纪赐十二绝 其十一 赐御前色丝画人物元宵卓灯一对
作者：严嵩
朝代：明

绘綵双灯烂，分辉自御筵。玉堂留盛事，何异赐金莲。
纪赐十二绝 其十二 赐青油雨笠
作者：严嵩
朝代：明

帝宫催夕召，萧瑟雨声来。诏传青笠戴，赐酒殿中回。
纪赐十二绝 其四 赐银孩儿七
作者：严嵩
朝代：明

赐出银孩美，取义在宜男。感恩先祝圣，敬效华封三。
纪赐十二绝·赐银牌子刻平安二字
作者：严嵩
朝代：明

银榜颁恩重，椒觞取醉欢。新年占百福，天语赐平安。白金作像生，奇巧出新制。中有四云牌，欢睹太平字。铸就两仙人，黄金不坏身。须眉但了了，那记寿乡春。赐出银孩美，取义在宜男。感恩先祝圣，敬效华封三。貂帽频沾赐，今番新制奇。传宣宵入直，戴月出宫墀。鲜华新制锦，软煖厚铺绵。长跪谢宸渥，造膝玉阶前。宝坻产嘉鱼，纤纤白似银。贡来供玉食，何意得尝珍。直舍灯明里，还摛应制文。宵寒霜漏永，赖此助微醺。入手霜螫美，言从海市来。甘香分御瓮，约客共春杯。青果来闽峤，分珍出御函。谁知辛苦后，滋味有馀甘。绘綵双灯烂，分辉自御筵。玉堂留盛事，何异赐金莲。帝宫催夕召，萧瑟雨声来。诏传青笠戴，赐酒殿中回。
经湘南寺
作者：严嵩
朝代：明

半岭遥闻深径钟，石堂萝薜护青松。草堂邀客供僧茗，此是云中第几峰。
经筵宴罢有述
作者：严嵩
朝代：明

衮席龙盘扆，仙班鹭列行。赐筵沾玉醴，归袖带炉香。身到钧天近，恩垂湛露瀼。圣朝儒学贵，虚薄愧明扬。
经筵进讲毕还至国庠会寮属诸生听讲
作者：严嵩
朝代：明

翠华仙殿说经回，冠带桥门讲又开。岂有涓埃禆圣学，独惭模范育英才。云龙嘉会逢明代，奎壁祥光应上台。听诵唐虞风噩尔，载歌琴瑟思悠哉。
经西明山
作者：严嵩
朝代：明

崖登渺奇兴，况喜故人同。石路寒山里，溪流万木中。幽花晴泫露，高树晚多风。劳思何能洗，清尊幸不空。
翰林斋宿
作者：严嵩
朝代：明

郊禋元岁盛声明，玉署深寒宿旧京。长乐听钟天已远，钟陵对雪梦犹清。池头星斗归环佩，城上风云飐旆旌。鹓侣此时皆侍从，綵毫春色赋初成。
聂君持梅雪卷请题走笔赠之
作者：严嵩
朝代：明

鹭沙尺书何日传，聂君近泊金陵船。到门览剌丞出迓，丰度雅朴神翛然。书云此君乐幽尚，十年寄迹江湖边。平生爱梅有真癖，梅雪自号争清妍。琼姿绰约种万本，茅屋正在春风前。芒鞋缓步石径月，拄杖独往青林烟。有时临流发孤啸，风致髣髴疑逋仙。只宜跨驴学肩耸，那复骑鹤思腰缠。青蚨沽酒与之醉，散发岸帻歌青天。吁嗟聂君亦不俗，挥毫赠尔梅花篇。
胜泉寺宿
作者：严嵩
朝代：明

相送各巳返，独宿在招提。钟漏临城迥，星河隔树低。方欣市喧寂，转觉客怀悽。因叹劳劳者，深惭萝薜栖。
胡少参汝茂自楚藩以诗惠寄用韵酬之
作者：严嵩
朝代：明

郢上春逢返忽秋，年光真共水东流。芙蓉远道能相赠，琼玖清词不易酬。觞对鹤楼江自绕，文题兰省石还留。期君共结明庭绶，未向关河叹阻修。自笑茆斋映雪人，谩披陈蠹学经纶。幸于礼乐逢明圣，岂有文章动缙绅。秉烛夜堂还草奏，揽衣朝阁更迎宾。南宫故旧劳相问，潦倒风尘白发新。
胡少参汝茂自楚藩以诗惠寄用韵酬之·其一
作者：严嵩
朝代：明

郢上春逢返忽秋，年光真共水东流。芙蓉远道能相赠，琼玖清词不易酬。觞对鹤楼江自绕，文题兰省石还留。期君共结明庭绶，未向关河叹阻修。
胡少参汝茂自楚藩以诗惠寄用韵酬之·其二
作者：严嵩
朝代：明

自笑茆斋映雪人，谩披陈蠹学经纶。幸于礼乐逢明圣，岂有文章动缙绅。秉烛夜堂还草奏，揽衣朝阁更迎宾。南宫故旧劳相问，潦倒风尘白发新。
胡文定公书院
作者：严嵩
朝代：明

文定祠堂衡岳下，岳云祠榜映崔嵬。千年弦诵馀岩宝，长遣山灵护绿苔。精思妙契了残编，杖屦南山二十年。铅椠未终还仕籍，风尘颜面愧高贤。
胡文定公书院·其一
作者：严嵩
朝代：明

文定祠堂衡岳下，岳云祠榜映崔嵬。千年弦诵馀岩宝，长遣山灵护绿苔。
胡文定公书院·其二
作者：严嵩
朝代：明

精思妙契了残编，杖屦南山二十年。铅椠未终还仕籍，风尘颜面愧高贤。
胡进士出宰东阳便省尊翁佥宪送赠
作者：严嵩
朝代：明

渡淮津吏识，客似弃繻还。作宰铜章贵，宁亲綵袖班。沙明严子濑，花暗婺州山。应嗣霜台美，宁劳百里间。
腊日奉常穆公宅集会限韵
作者：严嵩
朝代：明

长安门馆凤池通，几许招寻令节同。海内故交还骨肉，天涯萍迹漫西东。鸾栖正借高冈树，鹏运宜抟碧海风。圣主聪明过尧舜，欲于何地献愚忠。
自西湖入灵隐上天竺
作者：严嵩
朝代：明

苏桥初进艇，露峰忽振衣。三竺开丹鹫，诸天在翠微。涧水浮花片，松磴锁烟霏。屈折岩扉到，萧条苔径归。藉草还留酌，闻香顿首机。
至庐陵
作者：严嵩
朝代：明

青螺白鹭入我梦，河上松间骑马来。问俗初经永叔里，吟诗真忆长卿才。衣冠古郡高风在，车马寒城短日催。今夜故人桑落酒，不知怀抱若为开。
至日信州怀寄汪石潭宗伯
作者：严嵩
朝代：明

至日题诗信州驿，泊舟虚馆近寒汀。江潭岁晚蛟龙蛰，岩壑霜馀桧柏青。鸣玉尚思金殿直，移文深忆草堂灵。谢公正在东山畔，日对云峰看翠屏。天畔登台望北辰，三回巳隔御筵春。冰霜暗惜年华老，棋局频看世事新。安得梅花逢驿使，欲凭瑶草寄佳人。白鸥片片风湍急，捩柁冲星下远津。
至日信州怀寄汪石潭宗伯·其一
作者：严嵩
朝代：明

至日题诗信州驿，泊舟虚馆近寒汀。江潭岁晚蛟龙蛰，岩壑霜馀桧柏青。鸣玉尚思金殿直，移文深忆草堂灵。谢公正在东山畔，日对云峰看翠屏。
至日信州怀寄汪石潭宗伯·其二
作者：严嵩
朝代：明

天畔登台望北辰，三回巳隔御筵春。冰霜暗惜年华老，棋局频看世事新。安得梅花逢驿使，欲凭瑶草寄佳人。白鸥片片风湍急，捩柁冲星下远津。
至日群公集灵谷寺
作者：严嵩
朝代：明

青霞宿雾净朝阴，长笛洞箫悲远林。云窦泉流一壑静，石门路入万松深。回廊古壁留名画，坠叶冷风助梵音。此地岩峦足幽胜，岁时携酒一登临。至日上方吟送酒，尽看鸾鹤在烟霞。阳回嶰谷时方泰，山绕钟陵境自嘉。林下幽香逢蕙草，水边春信见梅花。习池宾客今名胜，转觉风流兴未涯。
至日群公集灵谷寺·其一
作者：严嵩
朝代：明

青霞宿雾净朝阴，长笛洞箫悲远林。云窦泉流一壑静，石门路入万松深。回廊古壁留名画，坠叶冷风助梵音。此地岩峦足幽胜，岁时携酒一登临。
至日群公集灵谷寺·其二
作者：严嵩
朝代：明

至日上方吟送酒，尽看鸾鹤在烟霞。阳回嶰谷时方泰，山绕钟陵境自嘉。林下幽香逢蕙草，水边春信见梅花。习池宾客今名胜，转觉风流兴未涯。
致政刘光禄偶见遂别赋赠
作者：严嵩
朝代：明

碧山高榻卧清风，几许音书渺未通。旧日绨袍仍恋恋，百年尘路苦匆匆。华轩滥处真惭鹤，世网难羁独羡鸿。明日吟诗向何处，白云江上倚孤蓬。
船发信州新雨江涨还寄曹使君
作者：严嵩
朝代：明

乘溜放船去，空江迷雾云。岸回青草色，波动白鸥群。郡旱初闻雨，途穷忽见君。应知三日祷，天为答忧勤。已失玉溪雨，还望灵山云。川阳夕明灭，岩树春氛氲。狎藻凫相属，摩霄鹤不群。鼓枻已宵逝，揽袂转思君。
船发信州新雨江涨还寄曹使君·其一
作者：严嵩
朝代：明

乘溜放船去，空江迷雾云。岸回青草色，波动白鸥群。郡旱初闻雨，途穷忽见君。应知三日祷，天为答忧勤。
船发信州新雨江涨还寄曹使君·其二
作者：严嵩
朝代：明

已失玉溪雨，还望灵山云。川阳夕明灭，岩树春氛氲。狎藻凫相属，摩霄鹤不群。鼓枻已宵逝，揽袂转思君。
花药寺
作者：严嵩
朝代：明

昨暮雁峰宴，今晨花药来。似携馀兴往，更待好怀开。楼阁盘幽嶂，香烟上古台。楚地多奇胜，吾惭作赋才。
苦竹山
作者：严嵩
朝代：明

苦竹山高昼景迟，木阴葱茜动南飔。草间鸣雉忽飞起，傲兀篮舆度岭时。
莲花淀舟泛
作者：严嵩
朝代：明

沿洄洲渚异，演漾水云空。绿荷初冒日，青蘋解起风。唳鹤横天迥，眠鸥炯云同。会意聊自适，望美转难穷。
萧子卜居梅林赋赠
作者：严嵩
朝代：明

溪上梅花玉作林，溪边茅屋苦寒侵。孤山倚棹逢诗兴，颍上移家见客心。日晚渔歌来浦溆，雪晴花色上衣襟。风尘拥传劳为郡，时向沧洲寄一吟。
萧氏凤山别业
作者：严嵩
朝代：明

卜筑傍幽深，烟霞费远寻。窗喧石涧水，槛落翠峰阴。巢鹊依新主，溪花发故林。应招白云侣，终日伴閒吟。
蒋户侍省墓送赠
作者：严嵩
朝代：明

楚江秋潦净，巴岭夕云重。烟鸟随孤舫，乡山到万峰。窗园馀旧菊，墟墓长高松。国计遥相待，期君隔岁逢。
蒙山石门梁孟敬先生隐处
作者：严嵩
朝代：明

东蒙擅奇秀，万仞削苍壁。阴崖閟浮云，旸谷曜初日。遥思石门叟，长歌倚岩室。岁远迹已陈，春草绿如积。
蔡氏浚永阡
作者：严嵩
朝代：明

露草眠牛集，云松吊鹤来。黄山开碧嶂，蒿里閟层台。哲士今亡矣，高风日远哉。渊源寻旧德，梁木叹遗材。不见丘原起，惟馀风树哀。诸孙寒食里，日暮奠椒回。
薛楼宴集次汪户部希会是日出师捕安义之寇
作者：严嵩
朝代：明

城外章江碧草春，城头高阁绮筵新。野航受客还依渡，江燕穿花不避人。山川南国登临在，今古浮云感慨频。战舸眼边连夜发，捷书早报放吾颦。
虎丘临眺和朱侍御
作者：严嵩
朝代：明

泊舟禅径石门通，徙倚湖天望不穷。正扫书坛拜和靖，犹开梵塔礼生公。汀洲晚浸蒹葭水，台殿晴呼松柏风。惟羡观风骢马使，清游丽句满吴中。翠岭晴烟锁鹫峰，玉泉阴洞隐龙宫。高攀双树青冥上，俯瞰三吴宿雾中。沙浦断云低度鸟，石林修竹静吟风。禅房水石佳游在，尘世沧桑浩劫空。
虎丘临眺和朱侍御·其一
作者：严嵩
朝代：明

泊舟禅径石门通，徙倚湖天望不穷。正扫书坛拜和靖，犹开梵塔礼生公。汀洲晚浸蒹葭水，台殿晴呼松柏风。惟羡观风骢马使，清游丽句满吴中。
虎丘临眺和朱侍御·其二
作者：严嵩
朝代：明

翠岭晴烟锁鹫峰，玉泉阴洞隐龙宫。高攀双树青冥上，俯瞰三吴宿雾中。沙浦断云低度鸟，石林修竹静吟风。禅房水石佳游在，尘世沧桑浩劫空。
虎丘寺侍少傅守溪公游奉次高韵
作者：严嵩
朝代：明

禅径香台访碧山，玉堂黄阁奉台颜。乍挥藻翰花争丽，久脱朝簪鹤并间。林下看云松影静，岩边著屐藓痕斑。分明仙舸中流坐，瞻送宫袍月下还。潭渚逶迤草树重，上方台殿隐孤峰。清辉夜吐吴城月，虚籁寒生梵院松。窗瞰浦云宜引望，石留僧讲谩遗踪。移舟更欲归城市，惆怅青山日暮钟。
虎丘寺侍少傅守溪公游奉次高韵·其一
作者：严嵩
朝代：明

禅径香台访碧山，玉堂黄阁奉台颜。乍挥藻翰花争丽，久脱朝簪鹤并间。林下看云松影静，岩边著屐藓痕斑。分明仙舸中流坐，瞻送宫袍月下还。
虎丘寺侍少傅守溪公游奉次高韵·其二
作者：严嵩
朝代：明

潭渚逶迤草树重，上方台殿隐孤峰。清辉夜吐吴城月，虚籁寒生梵院松。窗瞰浦云宜引望，石留僧讲谩遗踪。移舟更欲归城市，惆怅青山日暮钟。
虞山宴别
作者：严嵩
朝代：明

山隐韶音洞，江横舜帝祠。旌旄勤出饯，岩石借题诗。客路春梅色，湘洲碧草辞。都忘去程暮，留赏更传卮。赠言纷授简，祖席迥临城。奉使怜遐域，群公荷别情。漓波经地险，桂树向冬荣。胜会知难再，相思一寄声。
虞山宴别·其一
作者：严嵩
朝代：明

山隐韶音洞，江横舜帝祠。旌旄勤出饯，岩石借题诗。客路春梅色，湘洲碧草辞。都忘去程暮，留赏更传卮。
虞山宴别·其二
作者：严嵩
朝代：明

赠言纷授简，祖席迥临城。奉使怜遐域，群公荷别情。漓波经地险，桂树向冬荣。胜会知难再，相思一寄声。
行次汝坟
作者：严嵩
朝代：明

汝坟百家市，依依墟土间。野旷豁予目，青见车前山。嵩岭露微雪，伊流泻潺湲。倏感炎燠改，俄兴旌旆还。遇胜初会意，省菑仍惨颜。惭乏拯人策，默默但忧叹。
行经傍罗江怀寄黄费二太史
作者：严嵩
朝代：明

沿溯多异状，九潭清我心。岩松冠朝旭，河柳变时禽。霞烂初成绮，溜远忽鸣琴。知有玄豹隐，求之云雾深。冲怀结悃素，一寄瑶华音。
行经长沙江寄易太史
作者：严嵩
朝代：明

酌酒看花兴每浓，十年林卧阻游从。常参玉署归难并，远使沧江去未逢。世事总知荣木槿，愁心空惜老云松。湘园门巷云阳麓，日对秋屏翠几重。
衡山舟中卧病
作者：严嵩
朝代：明

三日病思伏在床，药物到口不敢当。蓬间坐失湘山翠，枕上但忆湘流长。晓报昏霾江气恶，临蒸自昔叹殊方。
衡州
作者：严嵩
朝代：明

积水长天尽，深冬暮景催。吾仍问南去，雁向此中回。岳晚和云立，花寒对驿开。侍臣清禁上，荒徼几时来。
衡州与易太史别
作者：严嵩
朝代：明

輶轩遵岭路，别棹倚川浔。萧条风壤异，婉婉岁年侵。畴昔怀同侣，兹乡逢所钦。清芬袭嘉惠，逸响激瑶琴。复感承明直，何如湘水吟。茆斋攸江上，忆尔会相寻。
袁守范君擢宪副九江赠以是诗
作者：严嵩
朝代：明

歌襦棠郡留遗爱，建节霜台拜宠荣。此去威名庐岳重，向来风节秀江清。春城祖席维征骑，晓驿楼船动水程。别后相思何处所，烟消湓浦暮潮平。
被命灵济岱岳二宫庙上香夜行作
作者：严嵩
朝代：明

列骑骋浮壒，秉炬粲繁星。京陌何迢迢，逦迤记所经。初辞苑西直，忽逗城东坰。祗栗承宸命，宵驾不遑宁。清都閟真境，琼阙入紫旻。云径深窈窕，楼观郁亭亭。岱岳崇祠祀，容卫俨百灵。松桧罗茂荫，鬼物多狞形。伐鼓闻层阁，焚香趍广庭。夜久新雨歇，河汉转晶荧。迟漏渐巳彻，严城犹未扃。于焉纪于役，聊以奉惟馨。
被旨待朝鲜使臣宴
作者：严嵩
朝代：明

百伎充庭奏管弦，大官供馔列芳鲜。岛夷职页虔臣节，天驿恩华宠御筵。寰海车书应会极，圣朝功德正齐天。微臣邦礼叨从事，拜舞重歌既醉篇。五位衣裳坐圣人，殊方玉帛走蕃臣。海嵎日出颁封旧，阊阖云开献寿新。阶羽舞时知舜德，衢尊斟处荷尧仁。皆言夷夏为家日，同醉钧天湛露春。
被旨待朝鲜使臣宴·其一
作者：严嵩
朝代：明

百伎充庭奏管弦，大官供馔列芳鲜。岛夷职页虔臣节，天驿恩华宠御筵。寰海车书应会极，圣朝功德正齐天。微臣邦礼叨从事，拜舞重歌既醉篇。
被旨待朝鲜使臣宴·其二
作者：严嵩
朝代：明

五位衣裳坐圣人，殊方玉帛走蕃臣。海嵎日出颁封旧，阊阖云开献寿新。阶羽舞时知舜德，衢尊斟处荷尧仁。皆言夷夏为家日，同醉钧天湛露春。
裕州阻雪
作者：严嵩
朝代：明

玄阴凝北陆，皓雪遍中衢。整驾迟明发，览望复踟蹰。野旷厉飙急，陴荒饥雁呼。昔至冲炎日，还今逢岁徂。蓬转无停迹，輖经多畏途。临餐乃三叹，沟中盈饿夫。
西园赋赠徐六公子用陈侍讲韵
作者：严嵩
朝代：明

幽人宴息在林园，不信城闉车马繁。镜里芙蓉临玉沼，烟中楼阁俯青原。荒台凤去云俱寂，茂苑莺啼日自喧。合有神仙来此地，时占紫气候前轩。
西山杂诗
作者：严嵩
朝代：明

本朝陵墓壮西山，松柏神宫未可攀。独有中官奉祠祀，石房烟火翠微间。玉匣珠襦掩夜泉，世人那见鹤归年。秋来十里金山道，华表参差夕照前。无穷台殿倚山椒，土价黄金向此消。常侍不来僧独在，游人还自说先朝。涧松岩石荫秋萝，贪看青山寺寺过。归鸟数行西日外，树烟横碧晚钟多。方池涌出玉流寒，耐可溶溶一鉴宽。尘事驱人留不得，欲归还复倚阑看。金代遗踪寄草莱，湖边犹识钓鱼台。沙鸥汀鹭寻常在，曾见龙舟凤舸来。湖上闲云对草亭，蒹葭淅沥映寒汀。千峰万壑看难尽，白鸟双飞入翠屏。万峰苍翠入云端，极目江山此郁盘。地隐西湖成泽国，天开蓟苑作长安。白羊山路白云中，鸟道羊肠一线通。岂有胡儿能牧马，万年天险限华戎。
西山杂诗·其一
作者：严嵩
朝代：明

本朝陵墓壮西山，松柏神宫未可攀。独有中官奉祠祀，石房烟火翠微间。
西山杂诗·其七
作者：严嵩
朝代：明

湖上闲云对草亭，蒹葭淅沥映寒汀。千峰万壑看难尽，白鸟双飞入翠屏。
西山杂诗·其三
作者：严嵩
朝代：明

无穷台殿倚山椒，土价黄金向此消。常侍不来僧独在，游人还自说先朝。
西山杂诗·其九
作者：严嵩
朝代：明

白羊山路白云中，鸟道羊肠一线通。岂有胡儿能牧马，万年天险限华戎。
西山杂诗·其二
作者：严嵩
朝代：明

玉匣珠襦掩夜泉，世人那见鹤归年。秋来十里金山道，华表参差夕照前。
西山杂诗·其五
作者：严嵩
朝代：明

方池涌出玉流寒，耐可溶溶一鉴宽。尘事驱人留不得，欲归还复倚阑看。
西山杂诗·其八
作者：严嵩
朝代：明

万峰苍翠入云端，极目江山此郁盘。地隐西湖成泽国，天开蓟苑作长安。
西山杂诗·其六
作者：严嵩
朝代：明

金代遗踪寄草莱，湖边犹识钓鱼台。沙鸥汀鹭寻常在，曾见龙舟凤舸来。
西山杂诗·其四
作者：严嵩
朝代：明

涧松岩石荫秋萝，贪看青山寺寺过。归鸟数行西日外，树烟横碧晚钟多。
西湖杭守置酒
作者：严嵩
朝代：明

朱幡翠幌在兰舟，绿水澄潭写我忧。云破楼台明晓日，筵开箫鼓竞中流。烟中檞径藏山寺，蘋际菱歌起钓洲。古木苏堤频怅望，看君为政继前修。
西苑匾豆花
作者：严嵩
朝代：明

豆花红白满秋天，开傍金扉色倍妍。内苑频来还羡汝，因看篱落似村田。匾豆花开烟露繁，却从禁苑忆乡园。那能归种南山舍，步绕深丛未敢言。
西苑匾豆花·其一
作者：严嵩
朝代：明

豆花红白满秋天，开傍金扉色倍妍。内苑频来还羡汝，因看篱落似村田。
西苑匾豆花·其二
作者：严嵩
朝代：明

匾豆花开烟露繁，却从禁苑忆乡园。那能归种南山舍，步绕深丛未敢言。
西陵观月
作者：严嵩
朝代：明

万古秋天月，西陵午夜看。影流苍柏罅，光满碧云端。节序逢摇落，山河对郁盘。凭高瞻玉宇，正忆凤楼寒。
见梅花
作者：严嵩
朝代：明

岁尽荆南霜霰稀，天晴山雾湿人衣。马上朝来如见雪，因傍梅花过翠微。
见用修赠张生诗和以寄之
作者：严嵩
朝代：明

文酒高怀强自宽，风烟异域若为欢。哀歌漫引冯驩铗，感遇空弹贡禹冠。梁月渐低回远梦，塞鸿初至得新翰。春愁只恐销容鬓，莫向天涯重倚栏。
见道傍梨花
作者：严嵩
朝代：明

万枝瑶雪倚风斜，似浣明妆候翠华。日涉邮程春已暮，今朝初见马前花。
观冯式窦禹钧事述咏
作者：严嵩
朝代：明

还妾当年不计赀，一商阴德世难之。状元已报神人送，邻里来谈梦兆奇。定数难移岂信然，但修人事可回天。窦郎梦得先灵告，三纪延年五桂传。
观冯式窦禹钧事述咏·其一
作者：严嵩
朝代：明

还妾当年不计赀，一商阴德世难之。状元已报神人送，邻里来谈梦兆奇。
观冯式窦禹钧事述咏·其二
作者：严嵩
朝代：明

定数难移岂信然，但修人事可回天。窦郎梦得先灵告，三纪延年五桂传。
观梅花泉同紫岩太宰
作者：严嵩
朝代：明

闻道幽香临绝涧，偶寻遗迹一相过。风前雪树花难觅，岩上镌题字半磨。苔径客行青嶂远，石堂僧占自云多。尘骖此地应稀到，洞口年年长薜萝。
观王阳明书石刻
作者：严嵩
朝代：明

作宰庐陵县，阳明称古风。起废葺宫宇，节用恤瘝恫。刻辞诏后来，庋石当庭中。已叹仁言博，兼怜书迹工。来游非在日，怀览意何穷。
观雨作
作者：严嵩
朝代：明

东峰雨色绕前溪，野树江船望欲迷。卷幔忽惊山雾入，近村长听水禽啼。清怜松菊长茅屋，深爱湍流满稻畦。故人门巷隔车辙，多病青尊不可携。
观雪登清凉山饯秦司徒
作者：严嵩
朝代：明

岩壑风烟积，楼台气色寒。祗园最高处，飞雪更宜看。鹤近瑶空舞，花依绮席漫。中台趣严召，南斗寄馀欢。
观音山作
作者：严嵩
朝代：明

山畔青莲宇，江间白鹭洲。中天横积翠，百谷汇洪流。俗远因成寂，林深易得秋。谁能来月夕，吹笛起潜虬。千峰遥翠合，九派迅流奔。积气浮潭浦，殊状变朝昏。岩幽藏绮阁，萝悬翳石门。叹逝徒延伫，悟寂与谁论。
观音山作·其一
作者：严嵩
朝代：明

山畔青莲宇，江间白鹭洲。中天横积翠，百谷汇洪流。俗远因成寂，林深易得秋。谁能来月夕，吹笛起潜虬。
观音山作·其三
作者：严嵩
朝代：明

晨霁烟景豁，平流净如掌。鱼鸟遂飞潜，舟舻相下上。具美信难期，朋宴娱春赏。何当风雨冥，来阅惊涛壮。
观音山作·其二
作者：严嵩
朝代：明

千峰遥翠合，九派迅流奔。积气浮潭浦，殊状变朝昏。岩幽藏绮阁，萝悬翳石门。叹逝徒延伫，悟寂与谁论。
观音山次紫岩太宰
作者：严嵩
朝代：明

危栏高栋俯江深，萝径松门胜可寻。祗苑白云生静思，石溪红叶动秋吟。遥岑不改鸿濛色，清啸如传鸾凤音。轩盖拥林钟磬发，山僧应记宰官临。天末长云逐雁来，江间波浪起孤台。初晴风日邀登阁，胜地山河对举杯。著帽山公期取醉，挥毫李白故称才。极知人世閒情少，多谢霜前白菊开。
观音山次紫岩太宰·其一
作者：严嵩
朝代：明

危栏高栋俯江深，萝径松门胜可寻。祗苑白云生静思，石溪红叶动秋吟。遥岑不改鸿濛色，清啸如传鸾凤音。轩盖拥林钟磬发，山僧应记宰官临。
观音山次紫岩太宰·其二
作者：严嵩
朝代：明

天末长云逐雁来，江间波浪起孤台。初晴风日邀登阁，胜地山河对举杯。著帽山公期取醉，挥毫李白故称才。极知人世閒情少，多谢霜前白菊开。
观音山燕矶临眺
作者：严嵩
朝代：明

高云石壁相因依，侧倚莲宫临燕矶。画栋岩峦开险绝，沧州烟树隐霏微。鲸鳌吹浪三山动，帆舶乘风万里归。日晚川长堪怅望，天青无尽雁孤飞。
观音岩僧
作者：严嵩
朝代：明

自云家世本湘川，来往名山断俗缘。只借蒲团供宴坐，不管岩花易岁年。
观音岩同浚川王司马作
作者：严嵩
朝代：明

久怀名山游，登赏春巳暮。言寻紫芝约，颇适沧洲趣。巉巉石抱城，泯泯江流雾。憩涧挹飞泉，攀萝荫芳树。临川足鱼鸟，揽泽多蘅荰。兴发挥绿觞，浩歌谁与晤。弱水隔烟涛，蓬瀛渺天路。岂无乘鹤仙，云中自来去。人世多嚣尘，流光草间露。嘉会良足怡，转盻巳成故。何当巢云松，脱迹葆贞素。皋林媚晴春，宛若绮绣错。岷江汇洪波，九派悉输约。仄叠万古矶，悬崖出飞阁。崖中白衣士，趺坐澹虚泊。祗苑遗俗氛，岩花自开落。俯窥群象杳，仰视天宇阔。昔贤几登临，异代不可作。朅来奉佳游，转使吏情薄。欲钓任公鳌，还梦坡仙鹤。青山何寥寥，白石亦凿凿。寄谢同心侣，且永今夕乐。
观音岩同浚川王司马作·其一
作者：严嵩
朝代：明

久怀名山游，登赏春巳暮。言寻紫芝约，颇适沧洲趣。巉巉石抱城，泯泯江流雾。憩涧挹飞泉，攀萝荫芳树。临川足鱼鸟，揽泽多蘅荰。兴发挥绿觞，浩歌谁与晤。弱水隔烟涛，蓬瀛渺天路。岂无乘鹤仙，云中自来去。人世多嚣尘，流光草间露。嘉会良足怡，转盻巳成故。何当巢云松，脱迹葆贞素。
观音岩同浚川王司马作·其二
作者：严嵩
朝代：明

皋林媚晴春，宛若绮绣错。岷江汇洪波，九派悉输约。仄叠万古矶，悬崖出飞阁。崖中白衣士，趺坐澹虚泊。祗苑遗俗氛，岩花自开落。俯窥群象杳，仰视天宇阔。昔贤几登临，异代不可作。朅来奉佳游，转使吏情薄。欲钓任公鳌，还梦坡仙鹤。青山何寥寥，白石亦凿凿。寄谢同心侣，且永今夕乐。
览游大仰山宿东溪方丈二首
作者：严嵩
朝代：明

夙驾踰城廓，决策戒行游。良朋欣屡集，积潦况初收。鸣鸟盈芳甸，嘉树蔽层丘。览籍眷名迹，兹焉获所求。披榛陟危磴，拂石漱寒流。暝投东溪宿，密竹僧庐幽。松岭露微月，苍苍烟露浮。城中望灵山，缥缈隔云雾。沿回至山麓，山形始呈露。大仰摩青穹，鸟道不可度。邓仙与木平，隐若森拱护。岚烟迷近远，明霭变朝暮。伊余猿鹤姿，探赏惬幽愫。岩峦纷合沓，一步屡回顾。徘徊青莲宇，延伫古松路。缘葛或褰崖，飞泉亦当户。永念区中人，畴能息尘务。
览游大仰山宿东溪方丈二首·其一
作者：严嵩
朝代：明

夙驾踰城廓，决策戒行游。良朋欣屡集，积潦况初收。鸣鸟盈芳甸，嘉树蔽层丘。览籍眷名迹，兹焉获所求。披榛陟危磴，拂石漱寒流。暝投东溪宿，密竹僧庐幽。松岭露微月，苍苍烟露浮。
览游大仰山宿东溪方丈二首·其二
作者：严嵩
朝代：明

城中望灵山，缥缈隔云雾。沿回至山麓，山形始呈露。大仰摩青穹，鸟道不可度。邓仙与木平，隐若森拱护。岚烟迷近远，明霭变朝暮。伊余猿鹤姿，探赏惬幽愫。岩峦纷合沓，一步屡回顾。徘徊青莲宇，延伫古松路。缘葛或褰崖，飞泉亦当户。永念区中人，畴能息尘务。
记象入室事
作者：严嵩
朝代：明

独宿直庐逢象斗，忽来入室绕床鸣。平生危险更尝遍，事合惊时亦不惊。猛象咆哮君合避，只须屏息坐帷中。汉舟几覆心无怖，记取程家主一翁。
记象入室事·其一
作者：严嵩
朝代：明

独宿直庐逢象斗，忽来入室绕床鸣。平生危险更尝遍，事合惊时亦不惊。
记象入室事·其二
作者：严嵩
朝代：明

猛象咆哮君合避，只须屏息坐帷中。汉舟几覆心无怖，记取程家主一翁。
诏赐金海乘凉诗
作者：严嵩
朝代：明

木阴深静鸟声和，溽暑全消爽气多。太液池头夜来雨，微风新绿水增波。百尺含风清暑殿，千寻积翠广寒宫。飕飕凉意知何许，尽在鸣蝉万木中。长松影里频移席，红藕香中谩驻桡。玉殿金亭来避暑，若非缘福也难消。翠木阴阴碧水涯，渚风汀日净云沙。长安万户炎蒸重，始信瑶台是帝家。椒园台殿郁嵯峨，别有重岩隐薜萝。坐久不禁清彻骨，水云寥阔树风多。觚棱照日山藏殿，鉴影沉烟柳拂堤。芦苇丛深舟忽到，水禽惊起绕林啼。趯台坡转石林斜，更觉清凉一倍加。静听鸣莺升别树，远看栖鹭立浮槎。楼台一一明如画，水树重重静若帷。人意愿同天意乐，文王台沼本无私。高松碧殿阴阴覆，曲水金亭宛宛开。竟日攀临知未尽，万花深处一舟回。水边龙舰金屏护，树里虹桥翠幰过。归去莫言天上事，蓬莱宫阙渺星河。
诏赐金海乘凉诗·其一
作者：严嵩
朝代：明

木阴深静鸟声和，溽暑全消爽气多。太液池头夜来雨，微风新绿水增波。
诏赐金海乘凉诗·其七
作者：严嵩
朝代：明

趯台坡转石林斜，更觉清凉一倍加。静听鸣莺升别树，远看栖鹭立浮槎。
诏赐金海乘凉诗·其三
作者：严嵩
朝代：明

长松影里频移席，红藕香中谩驻桡。玉殿金亭来避暑，若非缘福也难消。
诏赐金海乘凉诗·其九
作者：严嵩
朝代：明

高松碧殿阴阴覆，曲水金亭宛宛开。竟日攀临知未尽，万花深处一舟回。
诏赐金海乘凉诗·其二
作者：严嵩
朝代：明

百尺含风清暑殿，千寻积翠广寒宫。飕飕凉意知何许，尽在鸣蝉万木中。
诏赐金海乘凉诗·其五
作者：严嵩
朝代：明

椒园台殿郁嵯峨，别有重岩隐薜萝。坐久不禁清彻骨，水云寥阔树风多。
诏赐金海乘凉诗·其八
作者：严嵩
朝代：明

楼台一一明如画，水树重重静若帷。人意愿同天意乐，文王台沼本无私。
诏赐金海乘凉诗·其六
作者：严嵩
朝代：明

觚棱照日山藏殿，鉴影沉烟柳拂堤。芦苇丛深舟忽到，水禽惊起绕林啼。
诏赐金海乘凉诗·其十
作者：严嵩
朝代：明

水边龙舰金屏护，树里虹桥翠幰过。归去莫言天上事，蓬莱宫阙渺星河。
诏赐金海乘凉诗·其四
作者：严嵩
朝代：明

翠木阴阴碧水涯，渚风汀日净云沙。长安万户炎蒸重，始信瑶台是帝家。
诞第二孙再用韵
作者：严嵩
朝代：明

又传熊梦符新兆，更藉犀钱续旧欢。身事总知堪付子，老年因叹未休官。棠留锦水祥源远，桃熟丹丘福果完。为谢少陵歌抱送，新诗都下尽传看。甘露长春皆上赐，朝回开阁更留欢。欲知汤饼筵中客，尽是蓬莱阙下官。凤沼敢云雏再浴，蓝田因喜壁双完。一年两度弧悬日，佳气充闾次第看。
诞第二孙再用韵·其一
作者：严嵩
朝代：明

又传熊梦符新兆，更藉犀钱续旧欢。身事总知堪付子，老年因叹未休官。棠留锦水祥源远，桃熟丹丘福果完。为谢少陵歌抱送，新诗都下尽传看。
诞第二孙再用韵·其二
作者：严嵩
朝代：明

甘露长春皆上赐，朝回开阁更留欢。欲知汤饼筵中客，尽是蓬莱阙下官。凤沼敢云雏再浴，蓝田因喜壁双完。一年两度弧悬日，佳气充闾次第看。
详定试卷上命中官赍赐丁香花一枝并金筒簪之恭纪四绝
作者：严嵩
朝代：明

丽色繁香簇绛霞，中官擎赐御园花。欲知簪处君恩重，看取金筒压帽斜。宜春苑里丁香树，带露笼烟锦作团。不是天家亲折赐，何因得借一枝看。御苑名花万树开，重重金屋锁楼台。忽报风香来满鬓，欢从天上戴春回。四十年前射策人，晚遭明圣宠恩频。宫前手把花枝看，复似琼林醉后春。
详定试卷上命中官赍赐丁香花一枝并金筒簪之恭纪四绝·其一
作者：严嵩
朝代：明

丽色繁香簇绛霞，中官擎赐御园花。欲知簪处君恩重，看取金筒压帽斜。
详定试卷上命中官赍赐丁香花一枝并金筒簪之恭纪四绝·其三
作者：严嵩
朝代：明

御苑名花万树开，重重金屋锁楼台。忽报风香来满鬓，欢从天上戴春回。
详定试卷上命中官赍赐丁香花一枝并金筒簪之恭纪四绝·其二
作者：严嵩
朝代：明

宜春苑里丁香树，带露笼烟锦作团。不是天家亲折赐，何因得借一枝看。
详定试卷上命中官赍赐丁香花一枝并金筒簪之恭纪四绝·其四
作者：严嵩
朝代：明

四十年前射策人，晚遭明圣宠恩频。宫前手把花枝看，复似琼林醉后春。
读易
作者：严嵩
朝代：明

径转频移柳，斋荒自补茅。过从无俗客，迂僻少深交。先雨鹳鸣垤，知风鹊构巢。行藏吾已任，莫问易中爻。
谒南岳
作者：严嵩
朝代：明

溅溅石濑交寒溜，瑟瑟松枝来远风。村经独树柴荆外，路指千峰雾霭中。三日斋心屏俗荤，清朝病眼洗衡云。叮咛入谷停驺喝，恐惊此中猿鹤群。万壑云岚浩荡开，千重泉溜泻萦回。始怜奇僻非人境，尘迹何缘此度来。
谒南岳·其一
作者：严嵩
朝代：明

溅溅石濑交寒溜，瑟瑟松枝来远风。村经独树柴荆外，路指千峰雾霭中。
谒南岳·其三
作者：严嵩
朝代：明

万壑云岚浩荡开，千重泉溜泻萦回。始怜奇僻非人境，尘迹何缘此度来。
谒南岳·其二
作者：严嵩
朝代：明

三日斋心屏俗荤，清朝病眼洗衡云。叮咛入谷停驺喝，恐惊此中猿鹤群。
谒古庙二首
作者：严嵩
朝代：明

缘回数里道，盘互百重山。攀林兴不极，沿流趣自閒。云度肩舆里，花明丛竹间。神宫藏阒寂，龙井锁潺湲。时见林中侣，相携采蕨还。兹山饶灵异，古庙极巍崇。下有千尺漂，深黑蟠蛟龙。兴云雨暵岁，阖境歌神功。神功既莫测，民祀当无穷。
谒古庙二首·其一
作者：严嵩
朝代：明

缘回数里道，盘互百重山。攀林兴不极，沿流趣自閒。云度肩舆里，花明丛竹间。神宫藏阒寂，龙井锁潺湲。时见林中侣，相携采蕨还。
谒古庙二首·其二
作者：严嵩
朝代：明

兹山饶灵异，古庙极巍崇。下有千尺漂，深黑蟠蛟龙。兴云雨暵岁，阖境歌神功。神功既莫测，民祀当无穷。
谒孝陵
作者：严嵩
朝代：明

翠巘皇陵閟，青松石道长。百灵罗象卫，五位备冠裳。龙剑风尘靖，罗图日月光。山空飙吹急，萧飒动宫墙。社稷戎衣起，梯航玉帛朝。睹河功戴禹，瞻庙祀宗尧。石马嘶空翠，金灯照寂寥。遥看钟阜上，御气满层霄。
谒孝陵·其一
作者：严嵩
朝代：明

翠巘皇陵閟，青松石道长。百灵罗象卫，五位备冠裳。龙剑风尘靖，罗图日月光。山空飙吹急，萧飒动宫墙。
谒孝陵·其二
作者：严嵩
朝代：明

社稷戎衣起，梯航玉帛朝。睹河功戴禹，瞻庙祀宗尧。石马嘶空翠，金灯照寂寥。遥看钟阜上，御气满层霄。
谒泰陵
作者：严嵩
朝代：明

先朝趋禁陛，今日上陵台。讵识龙骖远，犹疑宝扇回。雨垂苍柏泪，风动碧山哀。千岁岐周下，空传凤鸟来。季年深望治，帝德日光辉。听揽收群策，忧勤总万机。最伤凭玉几，那复见宵衣。恸哭朝陵使，秋晨奠币归。问士晨颁策，焚香夜祝天。恩同沧渤水，东去无回年。衮舄红云里，园陵白露前。神游念王室，龙驭傥来还。
谒泰陵·其一
作者：严嵩
朝代：明

先朝趋禁陛，今日上陵台。讵识龙骖远，犹疑宝扇回。雨垂苍柏泪，风动碧山哀。千岁岐周下，空传凤鸟来。
谒泰陵·其三
作者：严嵩
朝代：明

问士晨颁策，焚香夜祝天。恩同沧渤水，东去无回年。衮舄红云里，园陵白露前。神游念王室，龙驭傥来还。
谒泰陵·其二
作者：严嵩
朝代：明

季年深望治，帝德日光辉。听揽收群策，忧勤总万机。最伤凭玉几，那复见宵衣。恸哭朝陵使，秋晨奠币归。
谒陵途次柬子渊太史
作者：严嵩
朝代：明

公我相携久，朝陵复此行。暂违清禁直，重问碧山程。听雨惊宵梦，看松惬野情。喜随冠盖入，立马万峰晴。
费氏横林孝友堂诗为学士钟石赋
作者：严嵩
朝代：明

地擅溪山美，乡称德义门。衣冠先泽远，诗礼古风存。瓜蔓绵相引，槐阴绿正繁。傍岩开甲第，绕砌树芳荪。叠嶂芙蓉峙，飞流玉练奔。赭亭春秀茗，绩石夜闻猿。萝幌摊书静，萍池洗墨浑。钓游仍旧里，腾翥并天阍。黄阁崇师保，中朝伟弟昆。朝回珂满路，燕集醴盈尊。遗范元无改，殊恩讵可论。秪应传五桂，名比窦家村。
贺序翁阁老新第落成
作者：严嵩
朝代：明

京国园庐三十载，新堂今敞相臣居。沙堤路迥回莲炬，棨戟门高拥驷车。握发每延朝客坐，濡毫时答御函书。卑栖地接阶除近，几席追从日未虚。
贺桂翁阁老新第落成
作者：严嵩
朝代：明

相国新开甲第雄，平沙堤接凤池东。宝函龙札来天上，画栋朱甍出雾中。朝罢御烟携衮绣，吟馀花日上帘栊。麒麟抱送天应眷，看取千年社稷功。
赋少宰汪公西溪草堂
作者：严嵩
朝代：明

山辉知玉韫，渊静识龙居。古邑名贤里，膺门幸到予。开堂瞻剑履，登阁览清虚。积翠罗千嶂，分流贯二渠。夕云生画障，春水动鸥鱼。庭爱森琼树，门看拥驷车。玉床留贮笏，丹壁会藏书。直道中朝仰，高名北斗如。凤凰需宠诏，萝月卧林庐。理惬心弥逸，神閒体自舒。萍游奉佳论，临别意踌躇。
赋少师杨公石斋
作者：严嵩
朝代：明

自昔爱此石，斋居因得名。省身成砥砺，比德象坚贞。色染云岚古，阴留竹柏清。补天功已钜，障海力犹勍。瑞拟川珍贡，高看国柱擎。镌崖方纪颂，漱渚讵关情。愿以如磐固，千秋奉圣明。
赋得燕子矶送华兵部南行
作者：严嵩
朝代：明
体裁：古风

遥川汇洪流，叠嶂凝黛色。巉凿万古矶，嵌空置禅室。恍若临普陀，大士坐趺膝。香烟出杳霭，钟鼓递晨夕。座里纷云岚，杯前见帆席。我昔扪松萝，留诗在岩石。别来踰十年，俛仰叹陈迹。君若款苔扉，题书寄相忆。
赋练塘卷李御史父
作者：严嵩
朝代：明

悠然练塘上，拂榻坐清风。绿树重于盖，澄流映若空。鱼来深石下，鸟度夕阳中。独有乘骢客，看云忆甬东。
赋胡明府归乐堂
作者：严嵩
朝代：明

燕粤风埃万里馀，羊肠历尽始回车。竹泉萝月皆幽事，桂岭星岩仍故庐。
赏荷刘司空部署次韵
作者：严嵩
朝代：明

东省盆荷初夏开，绮筵晴旭净风埃。气和嘉瑞先时见，地迥灵根近日栽。镜水綵云频对酒，露盘仙掌独登台。尚书星履朝天罢，每为红芳竹径来。
赐告
作者：严嵩
朝代：明

春去复秋至，愁多与病连。屏居臣分浅，赐告圣恩偏。阙望长回首，岩栖不记年。时闻起桴鼓，未暇枕书眠。
赐太液乘舟
作者：严嵩
朝代：明

兰舟演漾水云空，花叶田田岛屿风。棹入琼波最深处，玉楼金殿影西东。
赐川扇在西苑作
作者：严嵩
朝代：明

圣恩宣赐挥炎扇，贡篚初从蜀国来。忽引清风生玉殿，还擎宝月下瑶台。锦江鸾扇郁金香，黄帕擎来近御床。窃禄南宫无补报，年年颁赐沐恩光。太液池边暑气生，海榴英簇绛霞明。蜀王新贡金花箑，御苑传呼赐礼卿。
赐川扇在西苑作·其一
作者：严嵩
朝代：明

圣恩宣赐挥炎扇，贡篚初从蜀国来。忽引清风生玉殿，还擎宝月下瑶台。
赐川扇在西苑作·其三
作者：严嵩
朝代：明

太液池边暑气生，海榴英簇绛霞明。蜀王新贡金花箑，御苑传呼赐礼卿。
赐川扇在西苑作·其二
作者：严嵩
朝代：明

锦江鸾扇郁金香，黄帕擎来近御床。窃禄南宫无补报，年年颁赐沐恩光。
赐游小山并金海泛舟至广寒殿诗八首 其一 清虚殿
作者：严嵩
朝代：明

皇宫西畔閟层丘，别有天门洞壑幽。玉树金亭云雾里，年年此地奉宸游。
赐游小山并金海泛舟至广寒殿诗八首 其七 广寒殿
作者：严嵩
朝代：明

嵯峨台殿倚层巅，古木长云上界连。太液无风开玉镜，时时飞翠落晴渊。
赐游小山并金海泛舟至广寒殿诗八首 其三 水帘洞
作者：严嵩
朝代：明

玉龙喷水当幽洞，飞下青峦注碧池。池中金鲤闲游泳，圣泽长涵自不知。
赐游小山并金海泛舟至广寒殿诗八首 其二 鉴戒亭
作者：严嵩
朝代：明

岩松总是和云种，湖石犹疑缩地来。圣主揭名存鉴戒，简编时向此中开。
赐游小山并金海泛舟至广寒殿诗八首 其五 瑶景翠林二亭
作者：严嵩
朝代：明

山连琼岛宜飞凤，水作金潭会濯龙。圣主经年罢游幸，琪花瑶草若为容。
赐游小山并金海泛舟至广寒殿诗八首 其八 金海
作者：严嵩
朝代：明

堆云积翠岧峣径，玉蝀金鳌宛转桥。坐倚古松宣赐宴，醉临盘石待回桡。
赐游小山并金海泛舟至广寒殿诗八首 其六 省耕亭
作者：严嵩
朝代：明

桔槔声处起高亭，新构宏规出圣情。岁岁柳阴晴日里，翠华来此看春耕。
赐游小山并金海泛舟至广寒殿诗八首 其四 曲流观
作者：严嵩
朝代：明

溅玉飞琼出洞来，巧穿渠石自萦回。春来耐好浮花片，为进君王万寿杯。